Studenti o nama – Laboratorija za operaciona istraživanja “Jovan Petrić”\nWürth d.o.o. Beograd\nRazlog upisivanja ovog smera jeste što za bilo koju profesiju u okviru menadžmenta neophodno je poznavanje i tumačenje podataka jer se na osnovu analiza i donose odluke. Na programu mi se svidela: fleksibilnost i mogućnost da se radi dok se studira, učenje samo bitnih korisnih stvari, rad kroz studije slučajeva nema teroije i gubljenje vremena na nebitnim stvarima, veliki izbor izbornih predmeta. Iskustva sa ispita su jako pozitivna... genralno nisam ni imala osećaj da je ispit, jer je atmosfera bila jako lagodna i sve je usmereno ka dobrovoljnom učenju i ogromnoj pomoći i podršci svih profesora da se savalada gradivo i materija koja baš studenta i interesuju. Sve pohvale za svog mentora, toliko strpljenja i izdovojenog vremena mnogo je značilo pogotovo što sam ja radila i genralno jako malo vremena imala da dolazim na faks. Znanja su mi jako pomogla, većinu stvari koristim i sad tokom rada (iako sam u marketing odeljenju), jedina preporuka jeste da se excel bas bas usavrsi i izdvji kako neki vid zasebnog predmeta ili slicno... Pivot tabele, rad sa ogrrrromnim količinama podataka, sve finese prilikom filtriranja i sortiranja baš zato što su orgromne baze, i slično je sitnica koja se manje provlačila kroz master a meni je značajno trebala na poslu.\nTokom osnovnih studija sam se upoznao sa predmetima Operaciona istraživanja (1 i 2) i Statistika koji su pružali rešenje na tražene probleme koristeći matematičke modele, heuristiku i pretpostavke. Na programu mi se svidela primenljivost rešenja za mnoge situacije koje smo dobijali iz realnih primera. Mogućnosti za učenje su bile neograničene imajući u vidu interakciju sa predavačima i odabir tema koje su bile obrađivane. Ispiti su najbolji kada ih položite prikupljanjem poena predispitnim obavezama. Svaki rad, istraživanje, domaći ili aktivnost su donosili poene i samim tim, ispiti se polože i "pre roka". Upravo tako položeniti predmeti su i stvarno naučeni predmeti jer ste do tada rešili nekoliko realnih situacija, zadataka i interesovali se za dimenzije postavljenog problema. Sa mnogim mentorima sa kojima ćete raditi ste se već susreli prilikom osnovnih studija. Lično sam imao sreće da za mentora imam profesorku koja mi je za odabranu temu, ukazala na značaj rada i izbora teme i pokazala metodologiju rada koju do sada nisam imao prilike da naučim. Tema master rada se ticala rešenja problema u kompaniji u kojoj sam radio. Problem koji niko nije mogao da reši a ticao se planiranja i alokacije resursa je kompletno obrađen u master radu i nakon toga je pokazao da je problem rešiv, samo se nije pristupalo sa adekvatnim pretpostavkama i pravim matematičkim modelom. Ovaj rad služi kao osnova za dalje istraživanje i unapređenje rešenja na svim nivoima. Trenutno radim u kompaniji City Facility i prilikom statističke obrade podataka koristim znanja stečena na masteru.


Zvizdić: Zabrinutost SDP-a vrhunac licemjerstva\nPredsjedavajući Savjeta ministara Denis Zvizdić saopštio je da današnja "zabrinutost" SDP-a za evroatlantski put BiH predstavlja vrhunac licemjerstva i providan pokušaj da se građani BiH natjeraju da zaborave katastrofalne rezultate vladavine te stranke koja će ostati zapamćena po višegodišnjoj blokadi evropskog puta BiH.\n"Savjet ministara je, nakon osam godina blokade evropskog i NATO puta od stranaka koje danas najglasnije iskazuju lažnu zabrinutost, uspio da otkloni neslijeđene zastoje i da ubrza evropske integracije BiH", napisao je Zvizdić u reagovanju na pismo koje mu je uputio SDP u vezi sa Upitnikom Evropske komisije.\nOn je naveo da je Savjet ministara uspio da nadoknadi nedostatak odgovornosti i nerad kadra SDP-a i ocijenio da ta stranka "zluradim politikantskim saopštenjima pokušava da ubijedi javnost u ispravnost njihovih stavova".\nZvizdić je istakao da je Upitnik baziran isključivo na načelu ustavnih nadležnosti, visokom nivou stručnosti i na prikazu aktuelnog stanja u BiH.\nOn je pozvao SDP da kaže zašto je upravo ta stranka punih osam godina blokirala evropski i NATO put BiH.\n"Šta su na evropskim integracijama BiH radili članovi SDP-a u vrijeme dok su susjedi BiH napredovali i dobili kandidatski status - Crna Gora 2010, Srbija 2012, a Albanija 2014 godine?", pita Zvizdić.\nOn smatra da je još drastičniji primjer SDP-ove blokade NATO puta BiH, te da je to bio "očiti ustupak SNSD-u".\nZvizdić je konstatovao da su upravo aktuelno Predsjedništvo BiH i Savjet ministara pokrenuli i završili registraciju više od 30 lokacija vojne imovine, čime su stvoreni uslovi za aktivaciju MAP-a, kao izuzetno važnog koraka BiH ka NATO integracijama.\n"Želim građanima BiH, posebno mladim ljudima, da ponovim pozitivnu i radosnu vijest da će Upitnik brzo biti dostavljen Evropskoj komisiji u Briselu, da će BiH dobiti kandidatski status, čime će nepovratno biti potvrđena evropska perspektiva BiH, biće aktiviran MAP za BiH, što će biti naredni i ključni korak ka NATO integracijama i jačanju ambijenta mira, bezbjednosti i stabilnosti", nvodi Zvizdić.\nRadmanović: Pokušali da iskoriste Srbe sa manjom podrškom naroda da poraze Srpsku\n1 na 1: Nebojša Radmanović\nSvjedok tragedije u Italiji: Čudo je što sam preživio VIDEO\nGoran Dragić ekskluzivno za ATV VIDEO\nBraća Dragić posjetili KK "Igokea"\nSloga poražena na startu "TV turnira šampiona"\nTeška saobraćajka kod Banjaluke: Autobus se prevrnuo, jedno lice poginulo\nStravična nesreća kod Banjaluke: Tijelo žene zaglavljeno ispod autobusa FOTO\nUsred bijela dana snimili orgije u parku\nSvjedoci užasne saobraćajke kod Banjalule pričaju o stravičnim prizorima nesreće FOTO\nJedan od aktera obračuna u Banjaluci objasnio šta se dogodilo\nNapunio automobil sijenom, polio benzinom i zapalio VIDEO\n212 glasova 75%\n48 glasova 17%\n23 glasova 8%\nZa tri godine vratili uloženih deset miliona maraka\nNepoznati brojevi pozivaju građane BiH\nZvizdić se pohvalio: Šest miliona evra za potrebe migranata\nPoslanici jednoglasno odbacili Izvještaj Komisije za Srebrenicu\nPotrošili više od 200 hiljada maraka - uglavnom na plate\nSrušio se most u Đenovi\nBanjaluka Milorad Dodik Srbija migranti Željka Cvijanović svjetsko prvenstvo u fudbalu migranti u BiH Rusija Hrvatska Donald Tramp Aleksandar Vučić SNSD


"Folksvagen za sreću": Vučić se pohvalio satom koji nosi, evo ko mu ga je poklonio\nPredsednik Srbije Aleksandar Vučić izjavio je danas da nosi "Folksvagen" sat, koji je dobio od ministra finasija Siniše Malog tokom nedavne posete Nemačkoj. Kako je kazao, dobio ga je za sreću, kako bi uspeli da privuku veliku investiciju te kompanije u Srbiju.\nVučić je rekao da je pre toga nosio sat koji je dobio od belgijskog premijera, dok je sat koji je skinuo sa ruke i pokazao danas tokom gostovanju na TV Pinku, kako kaže, dobio od ministra Malog koji ga je kupio nakon što ga je on, Vučić, video u izlogu kada su bili u Volfsburgu.\n"DANAS NEĆE BITI NIŠTA" Vučić o protestima opozicije, Kosovu i "motkama u školi Drinka Pavlović"\n- Mali mi je kupio taj sat kao amajluiju, kao sreću, pošto su nam male šanše za privlačenje investicije Folksvagena - rekao je Vučić, i naglasio da ćemo se boriti i da je taj sat simbol da Srbija bude uspešna kao kompanija "Folksvagen".\nDodao je da, inače, godinama nije nosio ručne satove, kao i da misli da je "Folksvagenov" sat koštao 129 evra.\n"ŽELIM DA VAS ZAMOLIM..." Vučić poslao ROĐENDANSKU ČESTITKU Trampu


Ministar odbrane - otišao u Vojsku: "Neće imati nikakve privilegije tokom obuke"\nMinistar odbrane je izjavio da će i sam biti jedan od rezervista\nMinistar odbrane Aleksandar Vulin javio se u ponedeljak u kasarnu i započeo služenje vojne obuke, javljaju beogradski mediji.\n"Vulin je prošao sve preglede i neće imati nikakve privilegije tokom vojne obuke", objašnjava dobro obavešteni izvor za list Alo.\nMinistar Vulin se već pripremio za napore koji ga očekuju - on je još prošle nedelje učestvovao u kondicionom maršu u dužini od 20 kilometara Trećeg bataljona Vojne policije u rejonu grada Niša.\nMinistar odbrane je u nedelju izjavio da će i sam biti jedan od rezervista, budući da se dobrovoljno prijavio na obuku.\n"Od sutra treba da prođem određene preglede. Svi mi koji nismo služili vojsku sada imamo priliku da to uradimo. Ako mogu ja da idem i dam 15 dana svog života, zašto ne bi neko drugi, tu nema opravdanja", poručio je on za RTS.\nMinistar je naveo da država, zahvaljujući politici Aleksandra Vučića, konačno ima dovoljno novca da može da pokrene rezervni sastav Vojske Srbije i da od ukidanja obaveznog vojnog roka do danas više od 200.000 muškaraca nije prošlo nikakav vid vojne obuke.\nizvor: RTS, Alo, mondo.rs, agencije, foto: facebook.com/nsgrad


Knežević podneo krivičnu prijavu protiv Đukanovića\nTanjug 14. marta 2019. 12:53\nPODGORICA – Advokatski tim predsednika Atlas grupe Duška Kneževića predao je danas Specijalnom državnom tužilaštvu krivičnu prijavu protiv predsednika Crne Gore Mila Đukanovića, kojom se tereti da je „organizator kriminalne organizacije“, saopšteno je iz Atlas Grupe.\nU saopštenju se navodi da krivična prijava optužuje Đukanovića da je njegov plan bio da se od Kneževića oduzme celokupna imovina koju posjeduje u Crnoj Gori, odnosno imovina koju poseduju njegove banke i ostala privredna društva.\n„Pored Đukanovića, krivičnom prijavom su obuhvaćeni guverner CBCG Radoje Žugić, privremena upravnica Atlas banke Tanja Terić, bivši privremeni upravnik IBM banke Milan Remiković, Specijalni državni tužilac Milivoje Katnić, predsednik Privrednog suda Blažo Jovanić, stečajni upravnik Meljine kompleksa doo Saša Zejak i Olivera Mihajlović Elez iz PZU Meljine“, navodi se u saopštenju.\nOni su, kako pojašnjavaju, označeni „kao članovi kriminalne organizacije na čijem čelu je Đukanović, koja je formirana radi sticanja protivpravne imovinske koristi u iznosu od 170 miliona evra“.\nKnežević, kojeg Crne Gora potražueje zbog navodnih finansijskih malverzacija, je ranije danas najavio da će protiv Đukanovića njegov pravni tim podneti krivičnu prijavu.\nOn je za portal In4S rekao da će krivičnom prijavom Đukanovića optužiti da je, kako je naveo, „vođa organizovane kriminalne grupe“.\n„Da, podnosimo krivičnu prijavu“, kazao je Knežević za In4S.\nOn je ranije kazao da je njegov advokatski tim pripremio „pravne radnje prema Đukanoviću i njegovoj familiji“.\n„Sigurno će to izazvati veliki politički zemljotres u Crnoj Gori, jer će to biti prvi put da neko da podigne krivičnu prijavu protiv predsednika države da je vođa organizovane kriminalne grupe“, kazao je Knežević.\nOn je, kako se navodi, upozorio ljude u tužilaštvu i sudstvu da „dobro vode računa šta rade i ko učestvuje u montiranim procesima i nameštanju dokaza i izvođenju lažnih svedoka“.\nKnežević se, kaže, nada da će taj njegov postupak dodatno motivisati ljude da izađu na proteste.\nPredsednik Atlas Grupe je ocenio da bi odlazak Đukanovića sa vlasti bio spasonosan za Crnu Goru, preneoje portal In4s.\nInače, Đukanović je u više navrata do sada negirao sve optužbe koje je na njegov i račun njegove porodice izneo Knežević.\nĐukanović je u sinoćnjem intervjuu za RTCG pozvao građane kojiučestvuju na protestima da budu oprzni kako njihove ideje, kako je rekao, ne bi bile zlupotrebljene u plitičke svrhe.\nEsper: SAD ne žele rat sa Iranom, ali bez novih incidenata\nPredsednik Tunisa u bolnici zbog ozbiljne zdravstvene krize


08.09.2021 u 20:55\nTek svaki 20. pacijent preživi respirator\nZbog obolevanja od kovida 19 najviše je nevakcinisanih ljudi lečeno u Kovid bolnici u Batajnici, brojniji su bili muškarci, granica se pomerila na mlađu životnu dob pacijenata, a od pridruženih bolesti najčešće su imali dijabetes, kardiovaskularne probleme i bili gojazni. Smrtnost pacijenata koji su bili na respiratoru u ovoj ustanovi u prvom talasu iznosila je 70 odsto, u drugom i trećem talasu bila je 90 odsto, a sa pojavom delta soja ona je povećana na čak 95 odsto. To znači da samo pet odsto bolesnika koji su na „veštačkoj ventilaciji” preživi. Ovo su samo neki od zaključaka do kojih su analizom došli lekari najveće kovid bolnice u Evropi, a koji su za deset meseci postojanja lečili oko 10.000 pacijenata sa najtežim oblikom korone. Docent dr Tatjana Adžić Vukičević, pulmolog i\n06.09.2021 u 14:04\nFrancuski fudbaler preminuo posle 39 godina u komi\nPARIZ - Bivši francuski fudbaler Žan Pjer Adams preminuo je danas u 73. godini, posle 39 godina provedenih u komi. Adams je u martu 1982. godine pao u komu nakon greške anesteziologa prilikom operacije kolena. U tom trenutku u Francuskoj je bio štrajk lekara, a pomenuti anesteziolog pratio je osam operacije i napravio je grešku kod Adamsa, koji se nakon toga nikada nije probudio iz kome. Adams je rođen u Senegalu, a igrao je za Nicu, Nim i PSŽ, dok je za reprezentaciju Francuske upisao 22 nastupa, u periodu od 1972. do 1976. godine.\nZavod za plućne bolesti ponovo trijažni centar za kovid\nGradski zavod za plućne bolesti i tuberkulozu u Preševskoj ulici ponovo je trijažni centar za kovid pacijente. Direktorka te zdravstvene ustanove dr Ljiljana Timotijević rekla je za RTS da je od 10 zbrinutih pacijenata, pet poslato na dalje bolničko lečenje. Reč je, navodi, o pacijentima oba pola, najmlađi ima 30, a najstarija pacijentkinja 92 godine. Kada je reč o kliničkoj slici, prisutna je, kaže, visoka temperatura, malaksalost, kašalj i sekrecija iz nosa kod mlađih pacijenata. „Neophodno je da funkcionišemo i u nekovid sistemu, da se bavimo našim pacijentima, bićemo im dostupni radnim danima od 7 do 20 sati, a kovid trijažni centar radi svakog dana od 7 do 22 časa”, rekla je Timotijević. Ona je istakla i da su svi lekari u toj ustanovi vakcinisani, dok je od „srednjeg\n06.09.2021 u 08:58\nOko 40 odsto pacijenata ima produženi kovid\nDirektorka KBC „Bežanijska kosa” Marija Zdravković izjavila je danas da broj pacijenata raste i da je očigledno da su nepridržavanje mera i slab odziv vakcinaciji dali loše posledice zbog kojih sada trpe svi. Gostujući na RTS, Zdravković je naglasila da nijedan pacijent koji se vakcinisao, a koji je oboleo od kovida, nije imao teži oblik bolesti. Istakla je da će, ukoliko bude bilo potrebe, KBC „Bežanijska kosa” ući u kovid sistem. Govoreći o radu KBC „Bežanijska kosa”, Zdravković je rekla da su ambulante prepune i da su kapaciteti bolnice u potpunosti zauzeti. „Naša onkologija ogroman broj pacijenata leči. Veliki je priliv pacijenata sa različitim akutnim komplikacijama, sa pogoršanjem hroničnih oboljenja koja su non-kovid i ono što moram da kažem, jedan veliki broj


Samit žena lidera u cilju osnaživanja žena | www.kragujevcanka.rs\nSamit žena lidera u cilju osnaživanja žena\nOvogodišnji Samit žena lidera, koji će se održati 28. i 29. februara u Vrdniku, Fruškim termama ima za cilj pre svega da osnaži žene.\nMisija ovog Samita je povezivanje žena na ličnom i profesionalnom nivou, radi unapređenja znanja i veština.\nIdeja je da se predstave nove mogućnosti za partnerstva, saradnju i finansiranje. Neke od najuspešnijih preduzetnica će podeliti svoja iskustva sa prisutnima, a među njima su Danijela Golić, osnivač i vlasnik CPA Solution, Ana Mirković, suosnivač Instituta za digitalne komunikacije, Ana Petrović, osnivač i vlasnik turističke agencije Travel boutique i mnogi drugi.\nTakođe govornik na ovom Samitu biće i Branislava Simanić, direktorka Sektora preduzetništva u Privrednoj komori Srbije. Svojom energijom, znanjem i iskustvom radi na promociji i podršci preduzetništvu, kao jednoj od osnovnih poluga razvoja privrede i društva. Ona posebne snage ulaže baš u žensko preduzetništvo u cilju osnaživanja žena, smanjenju velike stope nasilja nad ženama. Koliko uspešno radi svoj posao i koliko će biti govornik zaista vredan svake pažnje govori i to da je izabrana za Najženu 21.veka i Najevropljanku.\nOsim navedenih, ali i mnogo drugih govornika svoje znanje i veštine će podeliti i Suzana Perić, glavna i odgovorna urednica Bazara, a od 2018.godine je i na poziciji predsednice Sekcije za žensko preduzetništvo Privredne komore Srbije.\nPrisustvo na Samitu će vam omogućiti da se povežete sa preko 200 preduzetnica, žena lidera, i da razgovarate o saradnji, komunikaciji, građenju jake ženske mreže, kao i informisanju o najnovijim trendovima u poslovanju\nZa više detalja i prijavu posetite samitzenalidera.com\n7 beauty trendova koji će dominirati u 2020. godini\nNaši gimnazijalci ponovo među najboljim programerima


Dajmler vara kupce već 10 godina › Made-in-Germany.rs\nNemačka automobilska kompanija „Dajmler“ manipulisala je sa emisijama štetnih gasova u gotovo milion svojih automobila sa dizel motorom, javljaju nemački mediji.\n„Proizvođač luksuznih automobila sa sedištem u Štutgartu je gotovo jednu deceniju, od 2008. do 2016. godine, prodavao vozila koja emitiju više štetnih gasova nego što je to dozvoljeno“, piše „Zidojče cajtung“.\nOvaj nemački list je imao uvid u nalog za pretres, izdat od strane štutgartskog suda, kojim je krajem maja istražiteljima naloženo da sprovedu raciju na 11 Dajmlerovih lokacija.\nIstražitelji pretpostavljaju da je Dajmler instalirao u svoja vozila uređaj koji pokazuje znatno manji nivo emitovanih azotnih oksida, ali samo u slučaju kada je automobil podvrgnut strogim testovima u laboratorijskim uslovima.\nDajmlerov konkurent Folksvagen (VW) je priznao da je 2015. godine manipulisao sa emisijama štetnih gasova u 11 miliona svojih dizel vozila širom sveta, podseća agencija „Frans pres“.\nOd MiG na 13/07/2017 / Auto industrija, Ekologija, Investicije, Tehnologija, Zdravstvo / Ostavite komentar


Novi G-LIDE GBX100 Surf satovi Casiovog brenda G-Shock sada se povezuju i sa aplikacijom | Tech Lifestyle\nPočetna Gadgets Novi G-LIDE GBX100 Surf satovi Casiovog brenda G-Shock sada se povezuju i...\nCasio je izbacio tri potpuno nova G-LIDE modela koji će se posebno dopasti surferima.\nOvaj sat neće nikoga učiniti boljim surferom, ali informacije o plimi i oseki, kao i merne funkcije koje donosi ovaj sat će biti od koristi surferima dok usavršavaju svoje veštine.\nNovi G-Shock G-LIDE GBX100 Surf satovi ne samo da imaju nove, unapređene tehničke karakteristike, već se sada povezuju i sa aplikacijom koja otvara svet novih funkcija koje donosi povezivanje s mobilnim telefonom, kao što su podešavanje informacija o plimi i oseki na oko 3.300 lokacija širom sveta, brojač koraka, trening programi i još toga.\nDruge karakteristike vredne pomena uključuju novo kućište sa širim brojčanikom, Memory in Pixel (MIP) LCD ekran visoke rezolucije, dvoslojnu koronu od smole i metala, okvir korone od kovanog nerđajućeg čelika, proreze na uretanskoj narukvici (za provetravanje vode i znoja), vodootpornost do dubine od 200 metara, otpornost na mehaničke udare, Super Illuminator, svetski sat koji pokriva 300 gradova sa aplikacijom, štoperica i tajmer, 4 alarma i automatski kalendar.\nNovi Shock G-LIDE GBX100 Surf satovi prodavaće se po ceni od 160 dolara po komadu kada se pojave u prodaji sredinom juna (crni model, GBX100-1) i sredinom jula (crni i beli model GBX100-7 i plavi model GBX100-2).\nU međuvremenu, možete da saznate više o novim surferskim satovima G-LIDE GBX100 na posebnoj stranici na ovom linku.\nG-Shock G-LIDE GBX100 Surf\nPrethodni članakEuro NCAP uvodi mobilnu aplikaciju za pružaoce prve pomoći u Evropi\nSledeći članakTriumph Trekker GT je prvi električni bicikl kompanije Triumph Motorcycles


cash flow Archives - Dan u životu kompanije\nU društvu koje ceni „samo“ nižu cenu (šaneri/kinezi/butici) nema mesta kreativnosti već mesta brutalnog rada. Želite da budete kreativni, potrošite vreme smišljajući nešto novo što će pomoći svetu, vama, vašoj zajednici… iskreno – morate da budete skupi, isporučujući nenadmašan kvalitet trenutnim klijentima kako biste dobili tih 5 minuta slobode da napravite sjajne stvari. Morate imati vremena a kako smo svi slušali vreme je novac. Nekoga morate platiti da radi umesto vas dok se vi posvetite kvalitetu i genijalnosti. Ovo nije 100% recept za totalni uspeh ali je sjajna politika koja otvara mogućnosti za pobedu. Kada nema dovoljno novca (ili onog …


Austrijski Strabag završio u roku drugu fazu rekonstrukcije mosta Gazela drugu fazu rekonstrukcije mosta Gazela - Novosti - Austrija u Srbiji - www.advantageaustria.org\nAustrijski Strabag završio u roku drugu fazu rekonstrukcije mosta Gazela\nPosle 16 meseci rekonstrucije od strane austrijskog izvođača Strabag u roku su otvorene sve trake na Beogradskom mostu "Gazela" .\nOvo je prva rekonstrukcija ovog mosta koji je izgrađen pre 40 godina a projektovan za frekvenciju saobraćaja od 65.000 vozila dnevno . Posle "podmlađivanja" predviđeno je da će još najmanje 40 godina izdržati prelazak vozila koji u međuvremenu koristi približno 160.000 vozila dnevno.\nPripremni radovi na obnovi Gazele su počeli 15. marta 2010, a prvi gradjevinski radovi na konstrukciji mosta 1. jula prošle godine. Treća, završna faza rekonstrucije planirana je tokom zime do maja 2012, ali ne bi trebalo da utiče ne saobraćaj.\nRekonstrukcijom je obuhvaćen i novi sistem hidroizolacije, s obzirom na to da je najviše voda doprinela propadanju mosta. Celokupni radovi ugovoreni su 2010. za 58 miliona evra.\nSTRABAG SE je u Evropi jedna od vodećih građevinskih preduzeća sa 75.000 zaposlenih. Preko svojih sedišta u Austriji i Nemačkoj Strabag je zastupljen podružnicama u svim državama Isočne i Jugo-istočne Evrope, u nekim zemljama Zapadne Evrope kao i na arapskom poluostruvu. Aktivnosti preduzeća Strabag obuhvataju čitav spektar građevinskih delatnosti ( gradnja, inžinjerstvo ,gradnja tunela i sl. )\nBliže informacije možete pronaći na portalu STRABAG\nPrethodna vestSwarovski potpisao sporazum sa Srbijom Otvaranje fabrike u…Sledeća vestAustrijska preduzeća traže poslovne partnere u Srbiji …


Bela Crkva dobija reciklažna ostrva | Energetski portal Srbije\nBela Crkva dobija reciklažna ostrva\nVođa GIZ tima u Srbiji gospodin Klaus Šmit, predsednik opštine Bela Crkva gospodin Darko Bogosavljević i v.d. direktora JKP „Belocrkvanski komunalac“ gospođa Milica Vitomirov potpisali su ugovor o donaciji 48 kontejnera za 16 reciklažnih ostrva. Vrednost donacije GIZ tima iznosi 10.000 evra.\nGospodin Šmit je rekao da uvođenje modernog upravljanja otpadom zahteva rad od nekoliko godina, a u ovom regionu zahteva i različite oblike međuopštinske saradnje. Reciklažna ostrva u Beloj Crkvi biće mesta za sakupljanje sekundarnih sirovina koje će moći da se prodaju na tržištu i da se na taj način prikupe određena sredstva koja će biti uložena u neke druge stvari. Šmit je ,takođe, naglasio da je saradnja sa lokalnim ustanovama veoma dobra.\nGospođa Vitomirov je istakla da će se smeće uredno prikupljati onako kako bude selektovano. Ona je dodala da je reč o izuzetno kvalitetnom projektu koji je podržalo Ministarstvo poljoprivrede i zaštite životne sredine, kako bi se uticalo na to da deo smeća ne završi u prirodi.\nTri reciklažna ostrva planirana su za obale Gradskog jezera i biće dovoljna uz već postojeće kontejnere za komunalni otpad i PET ambalažu. Za obale ostalih jezera koristiće se kontejneri iz škola koje svakako tokom letnjeg raspusta, u toku turističke sezone, nemaju potrebe za njima.\nJKP „Belocrkvanski komunalac“\nOdržan godišnji nacionalni sastanak Eko-školskih...


Mercedes 190E 2.3-16 test Klasika\nNakon kultnog BMW-a M3, u ovom broju, predstavljamo još jednu zvezdu iz osamdesetih godina prošlog veka. Pred vama je Mercedes-Benz 190E, neobične i nimalo naivne oznake 2.3-16\nStatus koji je Mercedes uživao u automobilskom svetu u drugoj polovini prošlog veka, jedinstven je. Njegovi modeli uglavnom su se pronalazili u voznim parkovima političara, institucija ili uspešnih ljudi iz sveta šou-biznisa.\nNo, u našem okruženju, gotovo je sve krivo postavljeno, pa je tako verovatno većini ljudi, prva asocijacija na model 190, neki isluženi taksi egzemplar, dobrano dohvaćen korozijom. Automobili Mercedesa, zbog svog izuzetnog kvaliteta, kod nas su zloupotrebljavani i ne uklapaju se u sliku ovakvih vozila sa Zapada.\nUostalom, kao i profil njihovih vlasnika.\nmercedes kojim sam se vozio vise puta nikad me nije razlocarao i jedan od njihovih najboljih automobila\nJa imam taj auto, sada mu je 19 godina.Još uvek ima prvu farbu, prebacio sam ga na gas i veoma sam zadovoljan.


EBRD: Pandemija će negativno uticati na privrede, ali se posle očekuje jak oporavak | EurActiv Serbia\nEBRD: Pandemija će negativno uticati na privrede, ali se posle očekuje jak oporavak\nPandemija korona virusa će imati negativan uticaj na privrede u regionu koji pokriva Evropska banka za obnovu i razvoj (EBRD) ali kada se epidemija obuzda, očekuje se snažan oporavak, navela je EBRD u novoj ekonomskoj prognozi.\nNavodi se da se dugoročno očekuje reorganizacija i preusmeravanje globalnih lanaca snabdevanja, što bi moglo da stvori nove šanse za zemlje koje nisu tradicionalno bile na vrhu lista investitora.\nU analizi objavljenoj 18. marta se navodi da pravi i očekivani uticaj korona virusa utiče istovremeno i na ponudu i na tražnju a konačni ekonomski uticaj će zavisiti od trajanja pandemije, kao i od odgovora vlasti i vlada u ključnim izvoznim tržištima.\nU nekim sektorima radom na daljinu zaposleni mogu da nastave ali u drugm će proizvodnja biti poremećena. Napori za suzbijanje epidemije će dovesti do manjeg korišćenja usluga, kao što su restorani, rekreacija i u određenoj meri saobraćaj, a takođe će negativno uticati na potrošnju domaćinstava. Neka domaćinstva bi mogla da odlože neke nabavke zbog neizvesnosti izazvane pandemijom.\nKako se tražnja bude smanjivala, mnoge firme, pogotovo male i srednje, mogu da imaju jak pad prihoda, i smanjenu likvidnost a neke, ako su prezadužene, mogu da rizikuju bankrot.\nTo se, kako se navodi, može ublažiti bankarskim sektorom, koji bi mogao da dozvoli odložena plaćanja i zavisi od zdravlja bankarskog sektora kao i od mera koje uvode vlasti.\nTakođe se očekuju indirektni efekti kao posledica poremećaja lanca snabdevanja, slabije strane tražnje, nižih cena nafte i robe i regionalnih padova u turizmu i putovanjima.\nUkazuje se da neke zemlje već osećaju poremećaje u snabdevanju zbog zatvaranja kineskih fabrika a da su zemlje integrisane u italjanski lanac nabavke takođe pogođene. Izvoz nafte i robe pogođen je manjom kinekom tražnjom i padom cena.\nPrognozira se da će sektor turizma beležiti pad 2020. u odnosu na predviđeni rast od 3-4%. To će, kako se očekuje posebno pogoditi jadranske i sredozemne zemlje, kao i Kavkaz, gde je turizam važan deo rasta BDP.\nPogođeni će biti kanali doznaka iz inostranstva ukoliko emigranti izgube svoja radna mesta, ili ne mogu da rade usled nekih mera.\nU mračnijem scenariju, ukoliko kriza bude duža, jedan broj kompanija bi moglo da pribegne otpuštanju zaposlenih, a to će još pojačati udar na tražnju, navodi se u analizi.\nTakođe, dok globalna neizvesnost raste zbog nepoznanice krize, tržišta novca bi mogla da budu osetljivija na određene slabosti pojedinih zemalja, kako spoljno finansiranje bude otežano.\nKonačno, navodi se u studiji, krajnji uticaj krize će zavisiti od politike koju preduzmu vlasti. Kao primer navodi se da će odgovor monetarne politike zemalja regiona centralne i istočne Evrope direktno zavisiti od delovanja Evropske centralne banke. Odgovor fiskalne politike će zavisiti od fiskalnog prostora u svakoj zemlji.\nU sadašnjim okolnostima očekuje se da će pristup tržištu biti jedina fiskalna brana na koju treba da se računa.\nEBRD investira u u 38 privreda u brzom razvoju na tri kontinenta i pokrenula je hitan paket solidarnosti od prvobitnih milijardu evra da podrži kompanije u zemljama koje trpe zbog krize.


RTS :: Donacija organa u Srbiji\nDruštvo Donacija organa u Srbiji\nponedeljak, 19. jul 2010, 07:30 -> 15:55\nDonacija organa u Srbiji\nU Novom Sadu uskoro počinje sa radom novi Urgentni centar, sa četiri najsavremenije operacione sale sa najboljim uslovima za transplantaciju. U Srbiji ove godine urađeno više nego ikara transplatacija, a raste i broj onih koji su uzeli donorske kartice.\nU Centru za transplantaciju u Novom Sadu, od početka godine urađeno je šest kadaveričnih transplantacija bubrega - jedan je presađen sa živog srodnog davaoca, i tri transplantacije jetre.\nDvadeset dana posle transplantacije, Gabriela se oporavlja sporo, ali dobro. Porodici donora najiskrenije zahvaljuje jer kako kaže, jetra je počela da otkazuje.\n"Mislim da je to jako humano i da ljudi to treba da urade, jer pružiti nekome šansu za novi život, mnogo znači. Ja sam osam godina čekala i sad mi se pružila šansa. Imam sina od 11 godina i to znači i meni i njemu, da neće više biti padova i da mogu da nastavim normalan život", navela je Gabriela.\nNovi Urgentni centar, koji uskoro treba da počne da radi na trećem spratu, ima četiri najsavremenije operacione sale, sa najboljim uslovima za takvu vrstu hirurgije.\nDragan Drašković, direktor Kliničkog centra Vojvodine, kaže da je došlo vreme da se prošire timovi za transplantaciju bubrega i jetre i da se hirurzi šalju na usavršavanja u pojedine evropske centre.\nIako je u Srbiji ove godine urađeno više transplantacija nego ikada, a raste i broj onih koji su uzeli donorske kartice, čini se ipak da struka i nadležni mogu mnogo više.\nSpecijalni savetnik Ministarstva zdravlja za razvoj programa transplantacije Zoran Milošević navodi da, sudeći prema obavljenim operacijama, možemo biti u prvim redovima evropskih zemalja.\n"To tvrdim sasvim odgovorno, poznavajući sa jedne strane stručni potencijal koji imamo, a sa druge strane naše mogućnosti, jednu bazu ustanova koje ovog momenta, nažalost nisu uvezane u sistem. Nadam se da zajedničkom saradnjom preko uprave za biomedicinu, ministartva, vodećih ljudi iz transplantacionih timnova u Srbiji, možemo vrlo brzo, do kraja godine, postaviti sistem da konačno profunkcioniše", kaže Milošević.\nA sistem mora da profunkcioniše, jer u Srbiji transplantaciju bubrega čeka 1.000 pacijenata, jetre više od 50, dok nema preciznih podataka koliko osoba čeka srce, pluća, ni koliko je onih koji nisu dobili šansu za novi život.\n(ponedeljak, 07. feb 2011, 18:50) - anonymous [neregistrovani]\n(utorak, 14. dec 2010, 10:11) - milenko [neregistrovani]\n(ponedeljak, 19. jul 2010, 15:34) - anonymous [neregistrovani]\n(ponedeljak, 19. jul 2010, 13:49) - Marko Teodorović [neregistrovani]


Sudije: Nema dokaza da veće kazne znače manje kriminala\nDruštvo sudija Srbije sa željenjem je konstatovalo da se ponavlja praksa da se značajne izmene zakona planiraju bez prethodnog konsultovanja stručne javnosti i bez javne rasprave. Komentarišući nedavno najavljene izmene Krivičnog zakonika i Zakonika o krivičnom postukpu, Društvo sudija izražava žaljenje i zato što je prilikom predstavljanja promena u zakonima rečeno da stav stručne javnosti i građanskog društva neće biti uzeti u obzir, što "nije svojstveno demokratskom društvu".\n"Kao posledicu takve prakse dobili smo najavu primene istih mera čija ranija primena nije dala očekivane rezultate. Mera za koje nema pouzdanih dokaza da su ostvarile očekivane rezultate, mera koje mogu biti u sukobu sa međunarodnim obavezama Srbije kao i meru kojom se sudovima nameće dužnost čije ispunjenje ne zavisi samo od postupanja suda", navodi se u saopštenju.\nStrukovno udruženje sudija pozvalo je nadležne organe, a pre svihVrhovni kasacioni sud i Visoki savet sudstva da razmotre najavljene mere i izjasne se o njima i ukazalo da propisivanje strožijih kazni za neka od najtežih krivičnih nije sporno sa stanovišta legaliteta, ali da se postavlja pitanje opravdanosti tih mera.\nDruštvo podseća da su iste mere preduzimane i u ranijim izmenama Krivičnog zakonika, ali da nisu dale očekivane rezultate u suzbijanju tih krivičnih dela i da nema dokaza da je progresivno kažnjavanje u zemljama u kojima postoji dalo bolje rezultate u suzbijanju kriminala, u odnosu na zemlje u kojima takva mera ne postoji.\nNajavljene izmene Krivičnog zakonika obrazložene su uverenjem da sudovi izriču blage kazne za najteža krivična dela sa elementima nasilja i trgovine drogom. Takvo uverenje se zasniva na statističkim podacima o visini izrečenih kazni, iz kojih proizlazi da sudovi u velikom procentu izriču kazne bliže minimumu zakonom propisane kazne. Ovakvi statistički podaci, za koje izvor nije naveden, čak i da su tačni, sami za sebe ne pružaju pouzdan osnov za uopšteni zaključak da su izrečene kazne blage, ocenjuje DSS.\n"Ukoliko bi se pokazalo da su izrečene kazne odgovarajuće, to bi otvorilo pitanje zašto pred sudovima nema okrivljenih koji zaslužuju strožije kazne od izrečenih. U tom slučaju bi mere za suzbijanje ovih krivičnih dela trebalo usmeriti ka drugim organima, a ne ka sudu", kaže se u saopštenju.\nTakođe, Društvo sudija ne osporava uvođenje kazne doživotnog zatvora, ali ističe da najava iz vrha vlasti da će biti isključena mogućnost za uslovni otpust lica koja su osuđena na ovu kaznu, mogu Srbiju dovesti u sukob sa obavezama koje proističu iz međunarodnih konvencija koje je ratifikovala", poručuju sudije.


Tilerson: Nadam se, nadam... - 15.09.2017, Sputnik Srbija\nTilerson: Nadam se, nadam...\nAmerički državni sekretar Reks Tilerson izjavio je u govoru u Ambasadi SAD u Londonu da se nada poboljšanju odnosa sa Rusijom, kao i rešenju krize u Siriji i... 15.09.2017, Sputnik Srbija\n12:07 15.09.2017 (Osveženo: 17:57 15.09.2017)\n© REUTERS / Jonathan ErnstReks Tilerson\nAmerički državni sekretar Reks Tilerson izjavio je u govoru u Ambasadi SAD u Londonu da se nada poboljšanju odnosa sa Rusijom, kao i rešenju krize u Siriji i deeskalaciji situacije sa Severnom Korejom.\n„Kao što znate, mi prolazimo kroz proces reorganizacije Stejt departmenta. Najvažnije šta ću uraditi za to vreme: nadam se da ćemo dobiti mir u Severnoj Koreji; nadam se da možemo rešiti konflikt u Siriji, da možemo rešiti konflikt u Libiji; nadam se da možemo poboljšati odnose sa Rusijom“, navodi se u Tilersonovom saopštenju koje je objavio Stejt department.\nGeneralni direktor Centra za političke informacije Aleksej Muhin u razgovoru za RT naveo je da su izjave o želji da se poboljšaju odnosi sa Rusijom postale tradicionalne, čak i ritualne. Prema rečima eksperta, državni sekretar SAD zato mora sistemski da izgovara tu rečenicu, jer je na njoj građena predizborna kampanja Donalda Trampa.\n„Reksa Tilersona je zaposlio Donald Tramp koji je gradio izbornu kampanju na obećanjima o poboljšanju odnosa sa Rusijom. On je u toj kampanji pobedio, ali nema tehničkih mogućnosti i, sudeći po svemu, želje da realizuje tu tezu. Njegovi potčinjeni imaju naviku i verovatno obavezu da govore tu ritualnu frazu da se nadaju poboljšanju odnosa sa Rusijom. To je potrebno kako bi se skrenula pažnja glasača Donalda Trampa sa obećanja koje nije realizovao“, objasnio je Muhin.\n13 Septembar 2017, 07:07\nU poslednje vreme je primetno da se sa američke strane često čuju izjave o nameri Vašingtona da se pomeri sa mrtve tačke u dijalogu sa Moskvom i da reši krizu. Početkom nedelje, 12. septembra, zvanična predstavnica Stejt departmenta Heder Navert je primetila da su odnosi između Vašingtona i Moskve dostigli najnižu tačku i da je Tilerson siguran da treba preduzeti mere za smanjenje napetosti.\n„Državni sekretar je siguran da nije potrebna dalja eskalacija. Naši odnosi su već dostigli najnižu tačku. Obe naše države pokušavaju da unaprede odnose i nađu sferu saradnje. Dve nuklearne sile treba da sarađuju po pitanjima koji predstavljaju zajednički interes“, dodala je ona.\nNavertova je dodala da američki spoljnopolitički resor želi da prekine sa politikom „oko za oko“ u odnosima sa Moskvom i prekine sa uvođenjem novog ograničenja za ruske diplomate.\n14 Septembar 2017, 22:36\nKao i Tilerson, Navertova je ponovila tačku mišljenja Stejt departmenta da će negativni momenti u dijalogu između Moskve i Vašingtona biti prevaziđeni i da će se nastaviti saradnja na zajedničkim problemima, kao što je situacija u Siriji.\nOna je izrazila želju da se odnosi sa Rusijom postepeno unapređuju.\nIstog dana, 12. septembra, zamenik šefa diplomatije Rusije Sergej Rjabkov je saopštio da sastanak ruskog ministra inostranih poslova Sergeja Lavrova i Tilersona može biti održan na marginama Generalne skupštine UN koja je počela u Njujorku.\n„Želeli bismo da naši rukovodioci, šefovi spoljnopolitičkih resora, na kraju sastanka pošalju državama i međunarodnoj zajednici pozitivan signal, dogovor o rešavanju makar jednog broja problema“, naveo je Rjabkov.\nRanije je zamenik predsednika komiteta Državne dume za međunarodne poslove Dmitrij Novikov izjavio za RT da Bela kuća treba da pređe sa reči na dela.


Jača ekonomska saradnja Srbije i Crne Gore\nIako su politički odnosi Crne Gore i Srbije već duže na nultom podioku ekonomska saradnja dvije zemlje se zahuktava. Istraživali smo da li jačanju privrednih veza posebno pogoduje ekonomska kriza, ta da li privredna saradnja može otopliti i političke odnose Podgorice i Beograda?\nU rubrici "Ekonomija" danas se moglo pročitati da su predstavnici Montenegro stars grupe potpisali sa srpskom avio kompanijom JAT Airways ugovor o saradnji, da takozvani srpski kralj vode, vlasnik kompanije Si & Si grupe Vojin Đorđević namjerava da proizvodnju popularne „voda vode“ izmjesti iz Srbije u Crnu Goru, pa je proteklih dana obilazio izvore na sjeveru i jugu da bi izabrao najbolju lokaciju za fabriku. Takođe je iz pisanja šampe očigledno da crnogorski Savjet za privatizaciju i pored problema favorizuje švajcarsku firmu srpskog biznismena Filipa Ceptera za preuzimanje Instituta "Simo Milošević" u Igalu, koji bi oni izgleda prepustili takokođe srpskoj firmi MK grupa, iako drugoplasirana na tenderu, austrijska Kristof grupa prijeti tužbom.\nJuče i danas mediji su bili puni ministara saobraćaja dvije države Andrije Lompara i Milutina Mrkonjića, sa detaljima ugovora o saradnji potpisanog u Beogradu, uključujući i obećanje Lompara da će ekološke takse biti ukinute radi privlačenja turista iz Srbije, čemu se,doduše, usprotivilo crnogorsko Ministarstvo turizma i ekologije.\nLogičan zaključak je da se i pored hladnih i distanciranih odnosa zvaničnog Beograda i Podgorice ekonomska saradnja dvije države intenzivira, a logično pitanje je čime je uslovljena. Precizan odgovor na svom primjeru daje nam suvlasnik Montenegro stars grupe direktor "Splendida" Žarko Radulović:\n"Ovo je predkriza, po mom sudu, a volio bih da nijesam u pravu, predkriza pravoj krizi, ali i svaka kriza daje izvanredne šanse i ko zna da iskoristi može da profitira od krize. Na sljedeći način ću to da objasnim. Kada je u pitanju JAT Airways ja sam imao susret sa generalnim direktorom JAT-a i ja sam mu predložio ovu saradnju, za pet minuta smo prepoznali interes i za pet minuta dogovorili ovo što smo juče potpisali. Prosta stvar, JAT leti Beograd - Tivat, pola aviona je prazno. Da bi stvorili naviku ili otvorili novo tržište da bi već u većem broju u zimskom periodu, to nam je bitno, više gostiju imali iz Beograda i ne samo iz Beograda nego i iz Srbije, napravili smo jedan veoma atraktivan paket aranžman. Jedan od paketa koji ćemo imati u narednom periodu, podrazumijeva avio kartu, prevoz do hotela i nazad, boravak u hotelu "Splendid" tri dana sve za 294 eura. JAT je prepoznao tu korist za sebe, mi za nas i zahvaljujući ovoj krizi došli smo do sporazuma."\nRadulović je nedavno u ime crnogorskih hotelijera potpisao ugovor o saradnji i sa Dubrovačkom avio kompanijom takođe u cilju što povoljnijih aranžmana za privlačenje turista.\nSa druge strane, ekonomski analitičar iz Instituta za evropske studije iz Beograda Miroslav Prokopijević smatra da treba sačekati da se vidi što će se sve od nagoviještenih projekata realizovati:\n"Biznisa bude tek kada se obave svi oni poslovi koji su potrebni da bi biznis nastao."\nProkopijević kaže da je ipak logično da je jedan od uzročnika najavljene intenzivnije saradnje kriza:\n"Situacija je takva da i kada kriza preti i potiskuje polako privrednu aktivnost nadole onda bilo kakav poslovni aranžman, svejedno koliko je do tada bilo sukoba sa nekim, može da bude vrlo koristan.Tako da je to otprilike ono što deca kažu da je to „puj spas za sve nas."\nDa li je logično očekivati da tjesnija ekonomska saradnja potpomogne otopljavanju političkih odnosa Crne Gore i Srbije? Analitičar Prokopijević podsjeća:\n"U načelu kada gledate kako je izgledala obnova odnosa između bivših jugoslovenskih republika posle raspada, uvek je prvo išla ekonomija, pa politika i uvek su ekonomski odnosi išli dalekosežnije nego što će politički ikada doći. Politički će maksimum biti da to relativno budu korektni odnosi, a ekonomski mogu da budu i mnogo više od toga."\nŽarko Radulović, direktor "Splendida":\n"Kada je biznis u pitanju tu nema granica, tu nema ideologije, tu je samo interes i interesi će da nas spoje ponovo sve. To je nešto što je sigurno i izvjesno. Jer ipak, politika je jedna da tako kažem "nauka" koja je ograničena sa dosta faktora. Mi smo u biznisu mnogo više fleksibilni i lakše prevazilazimo neke barijere."


Predlog budžeta za 2022. sutra na vladi, veće plate i penzije – Vesti iz srbije i sveta\nHome > Ekonomija > Predlog budžeta za 2022. sutra na vladi, veće plate i penzije\n“Planirali smo povećanje plata za sve zaposlene u javnom sektoru, pri čemu će zaposleni u zdravstvu, vojsci i socijalnim službama dobiti povećanje od oko osam odsto, a ostali oko sedam procenata, što je u proseku oko 7,3 odsto, rekao je Mali gostujući na TV Pink.\n“Projektovali smo da će prosečna zarada u Srbiji do kraja godine biti 618 evra i to obećanje ispunjavamo, rekao je Mali.\nNaveo je i da su budžetom planirana sredstva za kapitalne investicije u iznosu od 486 milijardi dinara, što je više nego bilo kada ranije.\nMali se osvrnuo i na rebalans budžeta koji je usvojen prošle sedmice i podsetio da imamo neuporedivo bolji rezultat nego što je planirano.\n“Za deset meseci ove godine imamo deficit u budžetu od 98 milijardi dinara, a planirali smo 300 milijardi, što znači da je mnogo bolji rezultat nego što smo planirali”, rekao je Mali.\nPodsetio je da su planirana i velika ulaganja u sport i izgradnju sportskih objekata, kao i da će biti uložena znatna sredstva i za rekonstrukciju Centra za zaštitu odojčadi, dece i omladine u Zvečanskoj, kao i za domove zdravlja širom Srbije.\nMinistar je istakao da će sutra biti potpisan ugovor o početku izgradnje infrastrukture na Makiškom polju sa kineskom kompanijom “Power China”.\n“U narednih deset do 15 dana ćemo krenuti sa radovima na izgradnji prve linije metroa. Ona će biti gotova i u funkciji 2028. godine, a 2030. godine druga linija koju ćemo početi da gradimo 2023. godine”, rekao je Mali.\nPrema njegovim rečima uskoro kreću i pripremni radovi na izgradnji infrastrukture za Nacionalni stadion.\nMali se osvrnuo i na novi sistem fiskalizacije koji se uvodi, i naveo da je u toku tranzicioni period.\n“Tranzicioni period je krenuo juče i traje do kraja aprila sledeće godine. Pozivam sve fiskalne obveznike da krenu sa primenom novog modela a to ih neće ništa koštati jer smo obezbedili subvencije koje svake nedelje isplaćujemo onima koji se prijave za nabavku novih fiskalnih uređaja”, podsetio je Mali.\nKada je reč o starijim motornim vozilima, rekao je da će uz budžet odbraniti i izmene Zakona o upotrebi, nošenju, korišćenju dobara kako bi se ispravila nepravda da starija vozila, koja imaju veliku kubikažu plaćaju ogroman porez prilikom registracije.\n“Ne želim da podstaknem ljude da kupuju stara vozila koja nisu ekološki prihvatljiva, ali potrebno je da ispravimo nepravdu. Primena novih propisa bi trebalo da počne od 1. januara sledeće godine, objasnio je ministar.\nOsvrnuo se i na isplatu pomoći od 30 evra građanima, koja je počela juče za penzionere, korisnike socijalne pomoći i one koji služe zatvorsku kaznu, dok će danas i sutra novac biti na računima ostalih punoletnih građana.\nMali je naglasio da građani u decembru mogu očekivati i dodatnih 20 evra pomoći i podsetio da oni koji su se prijavili za 30 plus 30 evra, ne moraju da se ponovo prijavljuju, pošto će im pomoć biti automatski uplaćena.\nGrađani koji se nisu prijavili, a u međuvremenu su postali punoletni, mogu da se prijave za pomoć od 15. do 30. novembra.\nPrvi korak u rešavanju stambenog pitanja prognanih iz Hrvatske i BiH – kako se prijaviti


ŠAMPION DOLAZI U SRBIJU Borovčanin otkriva o čemu je razgovarao sa neporaženim Nurmagomedovim - Srpskainfo\nRuski MMA borac Habib Nurmagomedov minulog vikenda ispisao je istoriju MMA sporta i ujedno okončao blistavu karijeru sa skorom od 29 pobjeda i bez poraza.\nFOTO: UFC - ULTIMATE FIGHTING CHAMPIONSHIP/YOUTUBE/SCREENSHOT\nIako je ranije najavljivao da će rukavice položiti u oktagon tek kada pored njegovog imena bude pisalo 30-0, iznenadna smrt oca, ali i obećanje majci da se više neće takmičiti doveli su do toga da budemo uskraćeni za barem još jednu predstavu sjajnog borca.\nSamo dan nakon Habibove pobjede protiv Džastina Gejdžija stigla je vijest da će Dagestanac posjetiti Srbiju. Poznato je da Habib u Srbiji ima veliki broj fanova i poštovalaca, koji će sa oduševljenjem dočekati njegov dolazak, a domaćin će mu biti prvi čovek srpskog boksa, Nenad Borovčanin.\nLegendarni bokser i predsjednik Bokserskog saveza Srbije je bio na direktnoj liniji sa Habibom poslije meča, već dugo su u kontaktu, a bilo je reči i o dolasku u Srbiju.\n– Rekao mi je da bi došao u Srbiju kada god ga pozovem da poseti našu zemlju. Pozdravio je sve ljude i pratioce MMA u našoj zemlji, te istakao da zna da ovde ima dosta obožavalaca. Najavio sam mu i da ćemo možda imati susret sa predsjednikom Aleksandrom Vučićem, a on je istakao da bi mu bilo izuzetno drago da do toga i dođe, otkrio je Borovčanin detalje razgovora za “Blic sport”.\nIpak, to neće biti jedina posjeta koju planira Dagestanac, jer je poziv da dođe u Kremlj dobio od predsjednika Ruske Federacije Vladimira Putina. Ovu vijest podijelio je Bret Okamoto, koji je razgovarao jednim od menadžera borca Rizvanom Magomedovim i koji je otkrio da su Putin i Nurmagomedov pričali telefonom, nakon čega je uslijedio i zvaničan poziv za njihov drugi susret, jer se prvi desio prije dvije godine nakon pobjede nad Konorom Mekregorom.\nInače, Habib se danas vraća u Dagestan, gdje se očekuje da bude dočekan kao heroj. Neporaženi UFC šampiona lake kategorije je finansijski obezbijeđen za cijeli život, a kako živi skromno, malo je opcija koje bi Dana Vajta i čelnici najjače promocije na svijetu mogli da mu ponude i privole ga da ponovo uđe u oktagon, već je mnogo realnije da će se sada posvetiti školovanju i obučavanju novih generacija boraca.\nSport Habib BurmagomedovNenad BorovčaninSrbija


Izrada mobilnih aplikacija | NB SOFT web solutions\nNaši programeri imaju veliko iskustvo u razvoju mobilnih aplikacija i sigurno će vam predložiti puno kreativnih ideja koje mogu pomoći da unapredite vaše poslovanje.\nUkoliko ste u potrazi ili ste već izgradili svoj interaktivni web sajt ili web servis koji sada treba prilagoditi mobilnim uređajima, naš tim stručnjaka je spreman da analizira trenutnu situaciju, predloži i realizuje konkretno rešenje za vas.\nTržište mobilnih aplikacija je danas veoma intenzivno i u stalnom je porastu. Vaši klijenti već uveliko koriste mobilne i tablet uređaje (Android, iPhone, iPad) i pravo vreme da počnete da razmišljate o ovim tehnologijama kako biste se osigurali da su vaši kupci uvek u mogućnosti da dobiju informacije o vašoj kompaniji, proizvodima i uslugama, bez obzira sa kog uređaja pristupaju, bez obzira da li su kod kuće, na poslu, na plaži ili negde na putu.\nNaši programeri imaju veliko iskustvo u razvoju mobilnih aplikacija i sigurno će vam predložiti puno kreativnih ideja koje mogu pomoći da unapredite vaše poslovanje. Naše usluge obuhvataju izradu mobilnih aplikacija za najpopularnije platforme uključujući Android i iOS.


(VIDEO) Raspored fudbalskih utakmica za 21. i 22. novembar - RTV Sreće Sombor\n(VIDEO) Raspored fudbalskih utakmica za 21. i 22. novembar\n18. kolo, pretposlednje u prvom delu, u fudbalskoj Srpskoj ligi Vojvodina igra se u subotu i nedelju 21. i 22. novembra. Somborska ekipa „Radnički 1912“ pokušaće prvu pobedu u gostima ove sezone da „odradi“ u Starim Banovcima u susretu sa domaćom ekipom „Dunav“. „Radnički 1912“ je na 4.mestu i neporažen je na poslednjih 6 utakmica od kojih je tri u gostima igrao nerešeno i to bez golova. „Sloga“ iz Čonoplje će posle teškog gostovanja i značajne pobede u Bečeju, ovoga puta biti u subotu domaćin ekipi „Jedinstvo“ iz Stare Pazove. Utakmica počinje u 13 časova.\nU Vojvođanskoj fudbalskoj ligi Sever, pretposlednje kolo je 16.po redu i „Radnički“ Sombor igra u subotu u Somboru na Gradskom stadionu sa ekipom „Bajša“ koja se nalazi na vrhu tabele sa 34 boda dva više od drugoplasirane ekipe „Tekstilac“, dok je somborski tim na 12. mestu sa 17 bodova. Utakmica počinje u 13 časova.\nU PFL Sombor igra se 17.kolo koje je i poslednje u prvom jesenjem delu takmičenja. Lider na tabeli „Stanišić 1920“ igra u nedelju sa ekipom „ŽAK“ koja se učvrstila u sredini tabele na 9.mestu.„Omladinac“ sa Bukovca u poslednje jesenje kolo ulazi sa poslednjeg mesta i gostuje u Kulpinu istoimenoj ekipi koja je 8.na tabeli. Dan ranije u subotu „Kordun“ iz Kljajićeva koji je na 15.mestu gostovati će u Baču ekipi „Tvrđava“ koja je pretposlednja i kao i „Omladinac“ želi da se odmakne od dna tabele. Sve utakmice počinju u 13 časova.\nU toku radovi na održavanju trotoara u Gakovu


Kosović: Za turističke privrednike odgoditi otplatu glavnice kredita na godinu dana sa smanjenjem kamate na razumnih 3-4% - URA\nNedostatkom ovog novca će biti pogođene i sve ostale grane privrede koje su indirektno vezane za turizam. Treći paket pomoći privredi neće biti dovoljan ni za tekuće obaveze, a Vlada nema novca da isplati pomoć u adekvatnom obimu i najverovatnije će doći do novog zaduživanja jer drugi način da dođemo do novca ne postoji.\nVeliki broj firmi i pojedinaca zadužio se da bi što bolje dočekao sezonu, zaposlio ljude, a nažalost prihodi ne iznose ni 10% od prošlogodišnjih.\nNaš predlog je da se u dogovoru sa bankama odloži otplata glavnice za kredite na jednu godinu, a da se kamata smanji na razumni nivo od 3-4% i da na taj način i banke solidarno učestvuju u prevazilaženje krize.\nKosović dodaje da bi se kamate nastavile plaćati svakog mjeseca dogovorenom dinamikom.\n“Sigurni smo da i ove mjere neće biti dovoljne za saniranje nastalih posledica ali da bi ih koliko-toliko ublažile”, zaključuje Kosović.


Novo dno parlamentarizma u Srbiji - European Western Balkans\nAutor EWB 22. 04. 2020. 22. 04. 2020.\nPrema jučerašnjoj izjavi predsednika Srbije, Narodna skupština bi konačno mogla da zaseda narednog ponedeljka ili utorka, 43 ili 44 dana nakon proglašenja vanrednog stanja.\nTek su se malobrojni građani uskomešali zbog neaktivnosti parlamenta tokom ovog perioda, iako je pretpostavka da bi o odstupanjima od ustavom zagarantovanih prava i sloboda ali i vanrednog trošenja ogromnih suma novca, trebalo da debatuju i narodni predstavnici i time, sada više nego ikada, drže Vladu „na oku“.\nPrema mišljenju naših sagovornika, odluka da se do sada ne održi sednica parlamenta je politička, a ne pravna, jer nije pruženo adekvatno obrazloženje zašto Narodna skupština ne može da se sastane, pogotovo kada se uzme u obzir da su drugi parlamenti na kontinentu nastavili sa radom. A ukoliko može da se sastane, uloga Narodne skupštine u vanrednom stanju je jasna – doneti samu odluku i konotrolisati izvršnu vlast.\nČinjenica, međutim, da niko nije doživeo dešavanja u poslednjih nekoliko nedelja kao šok velikih razmera upućuje na dug tok propadanja parlamentarizma u Srbiji, kojem se ne nazire kraj.\nBez formalnog obrazloženja odluka, ne znamo zašto Skupština nije mogla da se sastane\nKako je 6. marta registrovan prvi slučaj zaraze koronavirusom (COVID-19) u Srbiji, a pandemija proglašena od strane Svetske zdravstvene organizacije (SZO) šest dana kasnije, Ministarstvo odbrane Republike Srbije 14. marta dostavilo je predsedniku Republike procenu rizika i pretnji po bezbednost Republike Srbije i njenih građana, nakon pojave ove zarazne bolesti, a na osnovu člana 88 Zakona o odbrani Republike Srbije.\n“Predsednik je večeras primio procenu Ministarstva odbrane i sada je na njemu da odluči kako i na koji način će iskoristiti svoja ustavna ovlašćenja i staviti u funkciju očuvanja života i zdravlja svih građana Srbije sve službe bezbednosti u našoj zemlji”, rekao je tada ministar odbrane Aleksandar Vulin.\nNaredni korak bio je da predsednik Vlade, kome je procena Ministarstva odbrane takođe bila upućena, što nije navedeno u izjavi Ministra odbrane, i predsednik Republike zajedno upute predlog o proglašenju vanrednog stanja Narodnoj skupštini, koja je primarno nadležna da proglasi vanredno stanje, na osnovu člana 105 Ustava.\nUmesto toga, uz pozivanje na član 200 Ustava, koji alternativno dopušta predsedniku Republike, predsedniku Narodne skupštine i predsedniku Vlade da donesu odluku o proglašenju vanrednog stanja, ako Narodna skupština „nije u mogućnosti da se sastane“ vanredno stanje je proglašeno na teritoriji Republike Srbije 15. marta.\nProglašenje vanrednog stanja 15. marta 2020; Foto: Predsednik Srbije\nZašto najviše predstavničko telo građana koji su jedini nosioci suverenosti u zemlji, nije bilo u mogućnosti da se sastane, javnost je saznala naknadno i to na zahtev grupe opozicionih poslanika koji su tražili zakazivanje sednice Narodne skupštine.\nU odgovoru, predsednica Narodne skupštine Maja Gojković saopštila je da je, imajući u vidu epidemiološku situaciju i preporuku da se ne sazivaju skupovi sa više od 50 ljudi, predložila da odluku o proglašenju vanrednog stanja donese predsednički trio.\nZa prof. dr Violetu Beširević sa Pravnog fakulteta Univerziteta Union, pri proglašenju vanrednog stanja došlo je do povrede ustavnog načela vladavine prava, jer kako objašnjava, mogao se naći bezbedan način da se sednica održi u odgovarajućem otvorenom prostoru kao što su se svojevremeno na otvorenom održavale sednice Vlade Srbije, ili da se sednica mogla održati u samoj zgradi Skupštine uz sve bezbednosne mere, uz fizičku razdvojenost poslanika, kao što je to urađeno u Francuskoj, kada se francuski parlament sastao samo da proglasi vanredno stanje.\n„Treba imati u vidu da Odlukom o uvođenju vanrednog stanja nije obrazloženo ni zašto se vanredno stanje uvodi, ni zašto Narodna skupština nije u mogućnosti da se sastane, što podriva načelo vladavine prava u delu u kojem se ono ostvaruje povinovanjem vlasti Ustavu i zakonu (član 3, st. 2 Ustava). Bez obrazloženja Odluke o vanrednom stanju je nemoguće tačno utvrditi zašto Narodna skupština nije bila u mogućnosti da se sastane“, zaključila je prof. Beširević.\nSličnog mišljenja je i Sofija Mandić, pravnica i aktivistkinja za ljudska prava iz Centra za pravosudna istraživanja (CEPRIS), koja je rekla da je Narodna skupština morala je da se sastane i odluči o proglašenju vanrednog stanja, kako bi raspravila o potrebi da ono bude proglašeno, kao i eventualnim merama za ograničavanje prava građana.\n“Treba da imamo u vidu da u trenutku proglašenja vanrednog stanja nije bila proglašena čak ni epidemija na teritoriji Republike Srbije, to je učinjeno tek pet dana kasnije – 20. marta“, rekla je Mandić i dodala da čak i da epidemija jeste bila proglašena na vreme, mogli su biti obezbeđeni zdravstveni uslovi u kojima Narodna skupština može bezbedno da zaseda, makar to bilo i na otvorenom.\nProf. Beširević je potvrdila za naš portal da je predsednica Narodne skupštine, u skladu sa članu 244, stav 1, tač. 5 Poslovnika NS jeste ovlašćena da obavesti predsednika Republike i predsednicu Vlade da Narodna skupština nije u mogućnosti da se sastane, ali je takođe mišljenja da se mogao naći način da NS potvrdi ovu odluku.\n„Ukoliko takvu procenu donese predsednik NS, primenjuje se odredba člana 200, stav 5. Ustava RS“, istakla je Beširević i dodala da je mišljenja da su se uz primenu savremenih tehnoloških i komunikacionih sredstava, mogli iznaći načini da se ovo dogodi u roku od 48 sati, u skladu sa članom 200, stav 8. Ustava RS.\nNema pravnih prepreka za zasedanje Narodne skupštine\nUpravo ova odredba Ustava nam govori da, iako je vanredno stanje proglašeno, Narodna skupština nije „skinuta sa dnevnog reda“, naprotiv. Odluku o proglašenju vanrednog stanja Narodna skupština mora da potvrdi u roku od 48 sati ili kada bude u prilici da se sastane.\nŠta je to što sada sprečava Narodnu skupštinu da se sastane, potvrdi ili ne potvrdi odluku o proglašenju vanrednog stanja i odstupanju od ljudskih i manjinskih prava? Ako je suditi prema Ustavu i zakonima – ništa.\nVelika sala Narodne skupštine; Foto: Wikimedia Commons\nIako je Narodna skupština, raspuštena odlukom predsednika Republike o raspisivanju izbora za narodne poslanike i ostala da vrši „tekuće i neodložne poslove“, sada kada je proglašeno vanredno stanje uspostavljena je njena puna nadležnost koja traje do okončanja vanrednog stanja, ako je suditi prema članu 109 Ustava. Takođe, član 106 Ustava naše zemlje propisuje da u vanrednom stanju nije potrebno da bilo ko saziva Narodnu skupštinu jer se ona po proglašenju vanrednog stanja sastaje bez poziva.\nPored navedenih pravnih osnova, prof. Beširević ističe da i u članu 200, stav 3. Ustava, kojim se navodi da se „za vreme vanrednog stanja, Narodna skupština sastaje bez posebnog poziva i ne može biti raspuštena“ znači da se ne zahteva da određeni broj poslanika ili Vlada zahtevaju održavanje sednice Narodne skupštine kao u slučaju vanrednih zasedanja, a može se tumačiti i da nije potrebno ni da predsednik Narodne skupštine u skladu sa članom 104, stav 2. Ustava sazove sednicu.\n„Ustav je nedorečen. Interesantno je napomenuti da Poslovnik Narodne Skupštine, u članu 244, st. 1. tač. 1 predviđa da Predsednik Narodne skupštine, u slučaju ratnog ili vanrednog stanja, određuje vreme i mesto održavanja sednice Narodne skupštine, ovo zbog toga što je ipak potrebno da neko obavesti poslanike da će se sednica održati“, rekla je Beširević.\nOna zaključuje da shodno navedenim ustavnim i zakonskim odredbama Skupština ima pun kapacitet da odlučuje u vanrednom stanju.\nMandić primećuje da se Vlada i svi drugi izvršni organi mogu sastajati, a da to jedino ne može Narodna Skupština.\n„Vidimo da se predstavnička tela širom Evrope pronalaze načine da odlučuju u pandemijskim uslovima, a ovo je izuzetno bitno zbog demokratske kontrole uvođenja mera ograničavanja prava građana, kao i zbog javnosti rasprave o ovim pitanjima“, zaključuje ona.\nMeđutim, iako ne postoje prepreke u pozitivnopravnim propisima, postoje one prepreke političke prirode, mišljenja je Mandić.\n„Narodna skupština i dalje može da se sastane i revidira sve odluke izvršne vlasti – i one o proglašenju vanrednog stanja, ali i sve ostale. Razlog nesastajanja Narodne skupštine leži, plašim se, u partijskoj komandi, pre nego u stvarnoj nemogućnosti da se ona sastane“, rekla je Mandić i dodala da je izvršna vlast dužna da svoje odluke o ograničavanju prava građana dostavi na potvrdu Narodnoj skupštini, što se prema dostupnim informacijama do danas nije dogodilo.\nSvi parlamenti u EU pronašli način da nastave sa radom\nPrema uvidu našeg portala, svih 27 zemalja članica Evropske unije održalo je sednice parlamenata u drugoj polovini marta i prvoj polovini aprila – u pitanju je period nakon što je u Srbiji, u koju je pandemija COVID-19 stigla nešto kasnije u odnosu na ostatak kontinenta, procenjeno da epidemiološka situacija ne dozvoljava sastajanje parlamenta. Čak i u Mađarskoj, u kojoj je usvojen izrazito kontraverzan zakon o ovlašćenjima Vlade u vanrednom stanju, održana je parlamentarna rasprava o ovom predlogu i on je usvojen u redovnom zakonodavnom postupku.\nU saopštenju od 10. marta, slovenački Državni zbor je jednostavno odbacio mogućnost da vlada, koja je u tom trenutku zabranila javna okupljanja sa preko 100 ljudi, ograniči njegove aktivnosti.\n„Javnost je izrazila zabrinutost povodom održavanja sednica Državnog zbora, pošto je moguće da će biti preko 100 učesnika. U tom smislu, objašnjavamo da sednice Narodne skupštine nisu javni događaj, već rad državnog organa, koji na ovaj način sprovodi svoja ustavna ovlašćenja“, stoji u saopštenju.\nS druge strane, na sajtu Hrvatskog sabora početkom aprila objavljena je vest o sednici koja će biti održana u hotelu Westin u Zagrebu, kako bi poslanici mogli da ispoštuju mere zaštite od pandemije.\nSastanak Hrvatskog sabora 6. aprila 2020; Foto: Hrvatski sabor\nZamena redovne sale za sednice za veću prostoriju, u kojoj poslanici mogu da drže razdaljinu, primenjena je i u Irskoj – nakon uskršnjih praznika, parlament se preselio u Dablinski konferencijski centar.\nS obzirom da u Srbiji ni Zakon o Narodnoj skupštini ni njen Poslovnik ne propisuju da sednice moraju da se održavaju u zgradi u Beogradu, na Trgu Nikole Pašića 13, ne vidi se razlog zašto ovo rešenje ne bi moglo da se primeni i u našoj zemlji.\nNeki evropski parlamenti jednostavno su smanjili kvorum potreban za raspravu i odlučivanje. U Nemačkoj, predstavnici poslaničkih grupa nedavno su se dogovorili da promene Poslovnik, kako bi za donošenje odluka bilo dovoljno prisustvo jedne četvrtine poslanika, koji na taj način mogu da održavaju neophodnu razdaljinu. I u Švedskoj je kvorum smanjen na 55 od ukupno 349 poslanika.\nDrugi parlamenti snašli su se na drugačije načine – nisu smanjili kvorum za odlučivanje, već broj poslanika koji u jednom trenutku može da se nađe u plenarnoj sali. Tako su u Danskoj usvojena pravila da, kada treba da se glasa, sekretari parlamenta u salu puštaju 7 do 10 poslanika. Nakon što oni završe sa glasanjem, izlaze iz sale, u koju se puštaju novi poslanici.\nKonačno, deo parlamenata na kontinentu je uvažio činjenicu da se već duboko zagazilo u 21. vek, te da informacione tehnologije omogućavaju poslanicima da rade i glasaju od kuće. Naš portal je nedavno pisao o novinama koje je u svoj rad uveo Evropski parlament kako bi mogao da nastavi sa radom „na daljinu“ tokom pandemije, a plenarno zasedanje parlamenta održano je prošle nedelje, 16. i 17. aprila. U vreme najteže pogođenosti koronavirusom, Senat Španije je elektronski glasao o potvrđivanju članstva Severne Makedonije u NATO u drugoj polovini marta. Elektronsko glasanje je naknadno uvedeno i u Finskoj i u Rumuniji.\nIstina je da su mnogi parlamenti Evrope skratili spiskove svojih aktivnosti u poslednjih mesec dana. U baltičkim zemljama, u Bugarskoj, pa i u Francuskoj, parlamenti odlučuju o zakonima vezanim za vanredne mere, dok su ostale obaveze odložene.\nNijedan parlament u EU se, međutim, nije, kao u Srbiji, potpuno odrekao kontrole nad time šta izvršna vlast radi u vanrednom stanju, baš kada je ta kontrola, moglo bi se zaključiti, od presudnog značaja. I u regionu Zapadnog Balkana, samo je makedonsko Sobranje takođe prestalo sa aktivnostima, dok se parlamenti Albanije, Bosne i Hercegovine i Kosova i dalje sastaju, a u Crnoj Gori predsednik Skupštine i predsednici poslaničkih grupa održavaju redovne kolegijume.\nViše pravilo nego izuzetak\nOdricanje vladajuće većine u srpskom parlamentu od kontrole nad Vladom, ipak, nije novina. Jedanaesti saziv Narodne skupštine, izabran 24. aprila 2016. godine, ostvario je dugogodišnji trend igranja sporedne uloge u vlasti Srbije, koja je formalno podeljena na tri ravnopravne grane.\n„Parlamentarna kontrola nad izvršnom vlašću u ovom sazivu bila je više mrtvo slovo na papiru nego što je javnost zaista imala prilku da vidi kako poslanici kontrolišu izvršnu vlast. Prve tri godine ovog saziva obeležili su sporadično, površno sprovođenje i obesmišljavanje nadzorne funkcije koje je svelo parlamentarnu kontrolu na fasadnu. Zabrinjavajuća lakoća kojom je parlament preskočen u procesu donošenja odluke o uvođenju vanrednog stanja ukazuje na njegov nizak uticaj, a samim tim i snagu da kontroliše izvršnu vlast“, kaže za European Western Balkans viša istraživačica Centra za istraživanje, transparentnost i odgovornost (CRTA) Tara Tepavac.\nCentar savremene politike je u svojim izveštajima „Stanje demokratije u Srbiji“ već nekoliko godina ukazivao na velike probleme u funkcionisanju kontrolne funkcije parlamenta. Tako je, na primer, od novembra 2017. do oktobra 2018, u toku sednica, postavljeno više od 300 pitanja, a odgovoreno tek na oko 10%\nTara Tepavac dodatno podseća da su zasedanja u 2017. i 2018. godini prošla su gotovo bez javnih slušanja – održano je svega po jednom godišnje, u odnosu na 14 održanih 2015 ili 28 održanih 2013. godine. A o izveštajima nezavisnih organa, kao što su Zaštitnik građana i Poverenik za informacije od javnog značaja, nije se uopšte raspravljalo u plenumu četiri godine za redom, od 2014. do 2018.\nU maju 2019. Evropska komisija ocenila je u svom izveštaju da su bojkotu opozicije doprinele prakse vladajuće većine, dodajući da je „nadzorna funkcija parlamenta i dalje slaba“. Ubrzo nakon toga, predsednica Skupštine najavila je „paket mera“ za poboljšanje rada najvišeg predstavničkog tela.\n„Izvesna poboljšanja primetili smo od juna 2019. godine, od kada su u plenumu konačno razmatrani izveštaji nezavisnih institucija, znatno češće organizovana javna slušanja i sednice za postavljanje poslaničkih pitanja, i kada su poslanici konačno imali dovoljno vremena da se pripreme i razmotre predlog zakona o budžetu. Mesta za dalja poboljšanja svakako ima, na primer u načinu i kvalitetu rasprave o izveštajima nezavisnih institucija koji, uz izostanak dela opozicionih poslanika usled bojkota parlamenta, nisu znatno doprineli efektivnijem nadzoru nad izvršnom vlašću“, kaže Tara Tepavac.\nOna napominje da se poboljšanja u radu vladajuće većine ne mogu oceniti kao održiva sve dok ih ne budu pratili konkretni koraci koji bi sprečili pojavljivanje negativnih praksi u budućnosti.\nHoće li se zamiranje Narodne skupštine nastaviti?\nOsim odsustva Narodne skupštine u proglašenju vanrednog stanja, pažnju privlači još jedno odsustvo – snažne reakcije javnosti na činjenicu da je ova institucija preskočena.\nMeđu osam poslanika koji su uputili zahtev za sazivanjem sednice nalaze se i tri poslanika pokreta Dosta je bilo, koji su nastavili da održavaju redovne konferencije za štampu zahtevajući da Skupština obnovi svoje nadležnosti. Oni su uputili i zahtev Ustavnom sudu da suspenduje odluku o vanrednom stanju dok o njoj ne odluči parlament.\n“Otimanjem nadležnosti od Narodne skupštine i njenom de fakto suspenzijom, država je u svom funkcionisanju izašla iz ustavnih okvira. DJB je ozbiljno zabrinut zbog činjenice da je sva kontrola nad državom i njenim resursima u kriznoj situaciji borbe protiv koronavirusa koncentrisana isključivo na predsednika Republike i uzak broj ljudi iz Vlade, što otvara mogućnosti zloupotrebama prilikom ukidanja Ustavom garantovanih prava i sloboda građana tokom vanrednog stanja bez ikakve parlamentarne kontrole”, stoji u ovom zahtevu.\nPored ovih narodnih poslanika, ovaj potez osudile su i njihove pojedine kolege koji pripadaju Savezu za Srbiju. Ana Stevanović iz Stranke slobode i pravde kaže za naš portal da je donošenje odluke o vanrednom stanju samo logičan nastavak „pogubne prakse unižavanja i ponižavanja parlamenta i njegovog potpunog podređivanja vlasti“.\n„Predsednik je, uz saglasnost predsednice Vlade Ane Brnabić i predsednice Narodne Skupštine Maje Gojković gotovo izvršio državni udar uz naivan izgovor i pozivanjem na odluku o zabrani okupljanja. Nijedna druga zemlja nije izašla van ustavnih okvira u borbi protiv koronavirusa.“, kaže Stevanović.\nIpak, ne stiče se utisak da je ovo pitanje pri vrhu prioriteta javnosti – poslednjih dana, pitanjem neaktivnosti Narodne skupštine više su se bavili poslanici Evropskog parlamenta, pre svega Tanja Fajon i Vladimir Bilčik, nego građani Srbije. Iako rasprava o već proglašenom bojkotu izbora Saveza za Srbiju i Pokreta slobodnih građana ima i argumente „za“ i „protiv“, jedno je sigurno – bojkot neće učiniti da parlament postane relevantniji.\nPitanje da li treba očekivati od Narodne skupštine da se sama bori za svoje mesto u političkom sistemu ako građanima nije dovoljno stalo do toga visi u vazduhu već godinama. Odgovor se sam nameće.\nNikola CUCKIĆ i Aleksandar IVKOVIĆ\nAleksandar VučićAna StevanovićDosta je biloFOS2020Maja GojkovićNarodna skupštinaSavez za SrbijuSofija MandićTara Tepavacvanredno stanjeVioleta Beširević\nEWB 16. 10. 2017. 30. 12. 2020.\nAleksandar Ivković 28. 05. 2019. 30. 05. 2019.


Treći dan protesta malinara - nastavlja se blokada puta | Agromedia\nMalinari iz udruženja „Limska dolina“ već treći dan blokiraju magistralni put Prijepolje - Bijelo Polje ka Crnoj Gori, tražeći da cena maline bude 180 dinara za kilogram. Ministar poljoprivrede Branislav Nedimović, izjavio je da cenu diktira tržište, a ne država.\nUsled indicija da će otkupna cena maline biti niža od prošlogodišnje, i to čak 100 dinara za kilogram (150 dinara za kilogram 2017. godine), nezadovoljni malinari blokirali su magistralni put, uz zahtev da akontna cena maline treba da iznosi 180 dinara.\nOvaj zahtev podržao je i savez „Srpska malina“ koji okuplja 13 udruženja, prenosi RTS.\nMinistar poljoprivrede Branislav Nedimović, rekao je za dnevni list Alo, a prenosi N1, da država ne može da utiče na cenu kao i da je država formirala Nacionalni savet za malinu i rešila problem oko đubriva.


RTS :: Počasna paljba povodom Dana državnosti, Vučić čestitao praznik\nDruštvo Počasna paljba povodom Dana državnosti, Vučić čestitao praznik\nčetvrtak, 14. feb 2019, 11:18 -> 18:56\nPočasna paljba povodom Dana državnosti, Vučić čestitao praznik\nPovodom obeležavanja 15. februara, Dana državnosti Srbije, pripadnici Garde Vojske Srbije izvršili počasnu paljbu. Imamo šta da proslavimo, poručio je predsednik Vučić, čestitajući Sretenje. Milorad Dodik, Željka Cvijanović i Nedeljko Čubrilović uputili čestitke.\nPočasnu paljbu ispaljivanjem deset plotuna iz šest artiljerijskih oruđa izvršili su sa Savskog platoa na Kalemegdanu.\nSrbija obeležava Sretenje, Dan državnosti, u znak sećanja na 15. februar 1804, kada je počeo Prvi srpski ustanak i kada je 1835. proglašen prvi srpski ustav.\nMinistar odbrane Aleksandar Vulin svim pripadnicima Ministarstva odbrane i Vojske Srbije čestitao je Dan državnosti Srbije.\n"Sa istorijskog aspekta 15. februar, Dan državnosti, kada je donet prvi Ustav Kneževine Srbije i kada je počeo Prvi srpski ustanak, povezan je sa izuzetno važnim događajima za srpski narod. U srpskoj istoriji ovaj dan je od posebnog značaja, prevashodno zbog želje srpskog naroda da stvori modernu državu i trajan je izvor i nadahnuće budućim pokolenjima", rekao je između ostalog Vulin.\nPredsedavajući Predsedništva BiH Milorad Dodik čestitao je predsedniku Srbije Aleksandru Vučiću, nosiocima najviših državnih funkcija i svim građanima Sretenje – Dan državnosti Srbije.\n"Republika Srpska i Srbija imaju snažne i neraskidive bratske veze, zajedničku prošlost i tekovine koje baštinimo kao simbol naše bliske povezanosti i jedinstva", naveo je Dodik u čestitki, prenela je RTRS.\nPredsednica Republike Srpske Željka Cvijanović uputila je čestitku predsedniku Srbije Aleksandru Vučiću, državnom rukovodstvu i svim građanima Srbije, povodom 15. februara – Dana državnosti Srbije.\n"Čast i zadovoljstvo mi je da povodom 15. februara – Dana državnosti Republike Srbije, Vama, državnom rukovodstvu i svim građanima Srbije, u ime građana Republike Srpske i svoje ime, uputim najiskrenije čestitke i poželim mnogo uspeha u razvoju zemlje", kaže se u čestitki Cvijanovićeve.\nPredsednik Vlade Republike Srpske Radovan Višković čestitao je predsednici Vlade Srbije Ani Brnabić, državnom rukovodstvu i građanima Srbije Dan državnosti Srbije, iznevši uverenje da će Srbija ostati snažna i prosperitetna i ostvariti svoje strateške ciljeve i biti primer zemljama regiona.\nTakođe, predsednik Narodne skupštine RS Nedeljko Čubrilović čestitao je predsedniku Srbije Aleksandru Vučiću Sretenje – Dan državnosti Srbije, 15. februar, uz iskrene želje da Srbija i dalje bude lider regionalne stabilnosti i ekonomskog razvoja.\nObeležavanje Sretenja – Dana državnosti Srbije\nMinistarstvo odbrane i Vojska Srbije nizom manifestacija obeležiće Sretenje – Dan državnosti Srbije.\nPovodom Sretenja – Dana državnosti, predsednik Republike i vrhovni komandant Vojske Srbije Aleksandar Vučić uručiće 15. februara, sa početkom u 8.30, odlikovanja zaslužnim pojedincima i institucijama na ceremoniji u zgradi Generalnog sekretarijata na Andrićevom vencu.\nIstog dana, predsednica Narodne skupštine Maja Gojković, u svojstvu izaslanika predsednika Republike, predvodiće ceremoniju polaganja venaca kod Spomenika Neznanom junaku na Avali, u devet časova, u pratnji delegacije Ministarstva odbrane i Vojske Srbije.\nDelegacija Ministarstva odbrane i Vojske Srbije položiće venac i u Crkvi Svetog Đorđa na Oplencu kod Topole, istog dana u 14 časova.\nPovodom praznika, Vojni muzej u Beogradu biće otvoren 15. i 16. februara od 10 do 18 časova, a za sve posetioce izložbene postavke u ovoj vojnoj ustanovi ulaz je besplatan.\nProslava Dana državnosti Srbije, praznovanjem Sretenja – 15. februara, objedinjuje identitet države i vojske, čime se obnavlja najdublja povezanost u srpskoj državotvornoj tradiciji.\n(četvrtak, 14. feb 2019, 20:50) - anonymous [neregistrovani]


Sleiman: Sirijski režim će smiriti nemire\nManzer Slejman, Centar za američke i arapske studije\nDa li će sadašnja napeta situacija u Siriji da eskalira i kakav će to izazov predstavljati za režim Bašara Asada pitamo političkog analitičara i jednog od osnivača Arapsko-američkog nacionalnog saveta, Monzera Sleimana.\nSleiman: Kontiunirani nemiri u Siriji su izazov režimu koji je na početku potcenio značaj tih dogadjaja i reagovao oštrim merama bezbednosti, što je pogoršalo situaciju. Brojni razlozi su uticali na izbijanje nemira: prvo, imate uticaj demokratskih kretanja i pobuna u celom regionu; drugo, priroda sirijskog režima je da je predsednik popularan kod naroda, posebno u svetlu činjenice da Sirija uživa izvesnu stabilnost, mada gradjani u stvari preziru režim, odnosno njegovu strukturu, i imaju ozbiljne primedbe na račun liderstva glavne Baas stranke. Prema ustavu ta stranka je lider vlade i celog društva.\nPredsednik Bašar Asad je sprovodio izvesne reforme ali sporo, a razlog tome, prema njemu, su nacionalni bezbednosni razlozi. Treće, nespretno reagovanje vlasti na relativno beznačaje incidente omladine izazvalo je jedinstvenu reakciju svih opozicionih elemenata u protestu protiv vlasti. Uprkos tome, verujem da će režim uspeti da smiri nemire i da neće biti protesta poput onih u Tunisu, Egiptu ili Jemenu.\nGlas Amerike: Ako se neredi nastave, da li će sirijski režim biti u stanju da kontroliše situaciju u zemlji?\nSleiman: Nada u mladog predsednika Asada i bojazan od nepoznatog, uključujući mogući dolazak na vlast ekstremnih klerikalnih elemenata, čine političku situaciju u Siriji lakšom u poredjenju sa drugim regionalnim zemaljama. Režim stavlja naglasak na nacionalnu bezbednost, ali istovremeno šalje poruku da bi kombinacija nemačkog iskustva, odnosno društveno-marketinška ekonomijia, i kineskog eksperimenta sa primesama kapitalizma, dakle, stavljajući naglasak na ekonomske reforme umesto političkih, kao što je to bio slučaj u Kini, vlasti u Siriji veruju da će ostvariti političke reforme paralelno sa ekonomskim. Mislim da bi ovim pristupom režim mogao da apsorbije sadašnje nezadovljstvo gradjana.\nGlas Amerike: Da li mislite da će u ovo momentu ovakve incijative režima biti prihvaćene u narodu?\nSleiman: Sam predsednik Asad ći imati i simboličnu i stvarnu ulogu u nastojanjima da privoli narod za ovakav program u okviru tesnog vremenskog konteksta, mada će biti suočen sa otporom unutar same vladajuće strukture, pošto mnogi ne žele da izgube svoj uticaj i tu će se predsednik ili izolovati ili otvoriti, u svetlu potencijalnih opasnosti od Izraela, pa i SAD, kao i regionalnih odnosa sa Turskom, Iranom, Libanom, itd.\nPored toga, Asad će morati da posveti daleko veću pažnju unutrašnjoj situaciji u zemlji, odnosno demokratizaciji društva, borbi protiv korupcije, nerazvijenog strančkog života, sprovodjenju ekonomskih reformi, a to su pitanja od krucijalne važnosti. Ostaje pitanje da li će predsednik moći da prevazidje unutrašnje pritiske, posebno u pogledu reformi. Asad će morati da uputi poruku da će on izneti jasan plan društvenog preporoda i sprovesti ga u delo.


Mihajlović: Na prekretnici smo investicija u putnu mrežu - PKS-RPK Novi Sad\nMinistarka je rekla da će Putevi Srbije nastaviti proces reformi, kao i da će biti investitor u projektu izgradnje autoputa Beograd – Sarajevo, zatim za izgradnu brzih saobraćajnica Šabac – Loznica i Zrenjanin – Novi Sad.\nKaže da su dve kompanije zainteresovane – kineska CRBC i američka Behtel i da se sa njima pregovara.\nOd 800 lokacija za mini centrale, nije iskorišćeno ni 50\nSrbija od oko 800 lokacija za izgradnju mini hidroelektrana nije iskoristila ni 50, što je velika šteta, izjavila je danas ministarka građevine Zorana Mihajlović.\nMinistarka to je rekla odgovarajući na pitanje da li će podržati ministra za životnu sredinu Gorana Trivana, koji je najavio da će izmeniti zakon o zaštiti prirode, odnosno izbaciti član koji odobrava izgradnju mini hidroelektrana u zaštićenim područjima.\nMihajlović je napomenula da Ministarstvo građevine poslednje daje građevinsku dozvolu za izradnju mini hidroelektrana, na osnovu toga što se prethodno svi učesnici u tom procesu dali daglasnost i ako je sve u redu.\n„Na svim projektima smo dali dodatni gas kako bi se svi ti krediti povukli i završilli projekte“, dodao je direktor Koridora Srbije.\n„Postignuti rezultati su posledica zajedničkog, timskog rada. Koridori nisu jedan čovek već 125 zaposlenih, tu je 60 licenciraniih inženjera koji su mozak cele firme, kao i 41 pravnika i ekonomistu koji su stručnjaci za Fidik procedure, koji su duša naše firme“, naveo je Babić.\nPutevi Srbije su najavili da će raditi autput Šabac – Loznica, autoput do Požarevca kako bi ga spojili sa niškim autoputem, pa dalje do Golupca brzu saobraćajnicu, takođe četiri trake od Praćina do Zaječara, zatim od Pupinovog mosta do Zrenjanina i Novog Sada i obilaznicu oko Beograda.\nDeo Koridora 10 Srpska Kuća – Levosoje biće završen do kraja septembra, a krajem jula ili početkom avgusta će početi obnova 22 km autoputa od Batrovaca do Kuzmina.


Priština ukida takse na svu robu iz Srbije i BiH od 1. aprila | RIC\nPriština ukida takse na svu robu iz Srbije i BiH od 1. aprila\nKosovska vlada usvojila je odluku premijera Aljbina Kurtija o ukidanju takse na sirovine iz centralne Srbije i BiH, dok se od 1. aprila očekuje ukidanje takse na sve vrste robe i proizvoda, preneli su prištinski mediji.\nVlada Kosova je ovu odluku donela juče uveče na telefonskoj sednici i za nju su glasali ministri iz pokreta Samoopredeljenje i ministrica manjinskih nesrpskih zajednica Emilija Redžepi. Ministri Demokratskog saveza nisu glasali, a dva srpska ministra bila su uzdržana.\nTaksa od 100 odsto na srpsku i robi iz BiH uvedena je u novembru 2018 godine, u vreme premijera Ramuša Haradinaja.\nTags: BiH, Priština, roba, Srbija, takse, trgovina\nPrethodna vest Obrazovanje na daljinu: Počinje nastava za osnovce i srednjoškolce na RTS 3\nSledeća vest Kanada i Australija neće slati sportiste na Olimpijske igre u Tokiju


Marković: Privreda u BiH počeće oporavak 2022. godine | Herceg Televizija Trebinje\n- Strane investicije u BiH u prvom kvartalu ove godine manje su za 250 miliona maraka. BiH je mogla učiniti više kada je riječ o stranim ulaganjima - istakla je Markovićeva.\n- Svi kontakti sa potencijalnim investitorima svedeni su na elektronsku ili onlajn komunikaciju. Epidemija virusa korona pogodila je sve ekonomije svijeta, EU i zemlje okruženja, pa BiH nije izuzetak - navela je Markovićeva.\n- Pomoć koju je Savjet EU već odredio za BiH u okviru ukupnog iznosa za pomoć zemljama zapadnog Balkana iznosi 250 miliona evra, što će pomoći da se ekonomija BiH koliko-toliko oporavi - smatra Markovićeva.\n- Iako je Savjet ministara sačinio plan ekonomskih mjera zbog trenutne epidemiološke situacije, epidemiološka situacija se svaki dan pogoršava i teško je očekivati da se posljedice anuliraju - rekla je Markovićeva.\n- Zbog toga je prijemčiva za strane investitore - rekla je Markovićeva i dodala da je iz tih razloga i turizam sektor na koji ova zemlja može da računa.\n- Na tom planu BiH mora više raditi da se procedure pojednostave - navela je Markovićeva.\n- Mi smo još daleko od evropskih integracija i nismo ispunili zahtjeve iz Upitnika za dobijanje kandidatskog statusa. Imamo mnogo prepreka koje stoje BiH na putu ka EU i svakako to može odbiti investitore da ulažu u ovu zemlju - konstatovala je Markovićeva.\n- Anketa koja je rađena sa investitorima pokazala je da je 50 odsto anketiranih reklo da će nastaviti investicije u BiH nakon stabilizacije epidemiološke situacije - rekla je je Markovićeva i dodala da oko 40 odsto stranih investitora najavilo da će sačekati kako će se razvijati epidemiološka situacija.\n- Austrija i Turska su značajno investirale u BiH. Što se tiče Republike Srpske, Srbija, a potom Rusija su najviše investirale. Postoji cijeli spisak zemalja, među kojima je Kina jedan od značajnih investitora BiH. Ima prostora da se i dalje radi sa tim zemljama. Što se tiče Republike Srpske, mi nemamo nikakvu dilemu da će Srbija i dalje nastaviti da investira u Srpsku - istakla je Marković.\n- Osim ovih 280 projekata na kojima radi Fipa, postoje drugi projekti u koje smo uključeni. Riječ je o prioritetnim projektima Republike Srpske kojih je 66 i projekti FBiH kojih je oko 110, gdje agencija takođe radi jedan dio posla pomažući da se realizuju - istakla je Markovićeva.\n- Bilo bi dobro da se te aktivnosti nastave - rekla je Markovićeva.\n- Njegove sugestije, podrška i komunikacija sa sličnim poslovnim saradnicima biće značajna i za nas. To ministarstvo je nadležno i za predstavništva Republike Srpske koja takođe imaju misiju na ekonomskom planu za dotok stranih investicija u Srpsku - istakla je Markovićeva i dodala da će isti tretman imati i FBiH i njena nadležna ministarstva i institucije.


ŠPANCI OTKRIVAJU Real dovodi "bombu od napadača", u pitanju je jedan od ove petorice\nKako piše španski "As" poslednjeg dana 2018, madridski Real žarko želi pojačanje u napadu a izbor pojačanja sužen je 31. decembra na pet imena.\n"Kraljevski klub" je od početka sezone na 27 mečeva dao 55 golova, od čega samo 24 u ligi, što je upola manje od najvećeg rivala, Barselone.\nSantjago Solari je, piše "As", odbio da na nedavno okončanom klupskom prvenstvu sveta kaže da li je tražio od čelnika kluba pojačanje u špicu, ali pomenuti španski list otkriva da je, posle "skraćivanja spiska", izbor pao na nekog od sledećih igrača:\nMauro Ikardi - Interova 25-godišnja zvezda, vredna 100 miliona evra. Postigao je 13 golova ove sezone, a nikako da potpiše novi ugovor sa italijanskim klubom.\nTimo Verner - Lajpcigova 22-godišnja gol-mašina 13 puta je zatresla protivničke mreže ove jeseni. Iako specijalizovani fudbalski sajt Transfermark procenjuje njegovu tržišnu vrednost na 65 miliona evra, "As" tvrdi da je moguće kupiti ga za 20 miliona.\nKšištof Pjatek - momak koji, iako su mu tek 23 godine, hara Italijom. Napadač Đenove je sa 19 ovosezonskih golova, od čega 13 u Seriji A, privukao pažnju Reala, koji za relativno mali novac (Trenutno oko 15 miliona) može lako da ga dovede i osveži svoj napad.\nFernando Ljorente - iskusni, 33-godišnji špic, trenutno vredi samo četiri miliona i postigao je ove sezone samo jedan gol. Ali, u Realu ga žele, mada ne baš onoliko kao prethodno pomenuti trio. Loša statistika delom je zbog toga što u Totenhemu retko kad dobija pravu šansu, a status i znanje ovog veterana moglo bi da olakša posao ostatku trenutno postojećeg napadačkog kadra u slavnom klubu iz Madrida.\nBas Dost - još jedan veteran (29 godina), ali daleko skuplji. Vrednost ovog holanskog napadača Sportinga iz Lisabona je 22 miliona evra, dobrim delom i zbog toga što je ove sezone već postigao 15 poena, i to na samo 14 odigranih mečeva. Visina (1,97 metara) mu je glavna prednost, a lako bi mogao da igra kao druga opcija u špicu, što Solariju uopšte ne predstavlja loše rešenje. Uz to, više je nego zainteresovan da ode iz Sportinga, jer su ga u maju napali nezadovoljni navijači tog portugalskog kluba.\nNAJVAŽNIJI REMI U SEZONI Lajpcig nije pobedio Majnc, ali je zato obezbedio Ligu šampiona


Sistem prikupljanja PET ambalaže se mora urediti – Udruženje Reciklera Srbije\nNovember 21, 2013\tod Recikleri Srbije\tu Vesti\nDangubići iz Gajdobre (vlasnici i u Evropi poznate firme za proizvodnju elektrogalanterije „Aling konel“) izgradili su u ovom mestu centar za reciklažu plastičnog otpada, najmoderniji u regionu. Vizija vlasnika bila je da će Srbija vrlo brzo, zbog sebe, ali i kao uslov za ulazak u EU, urediti sistem prikupljanja i prerade te vrste ambalaže i da će se ulaganje vrlo brzo isplatiti. Međutim, kod nas još ni nagoveštaja nema da će u ovu oblast biti uveden red, i „Alvag“, kako je ime nove firme, Dangubićima donosi gubitke.\nDangubići ističu da bez uređenog sistema prikupljanja PET ambalaže jedna ovakva firma ne može da se uključi u evropsku konkurenciju, ali ni da konkuriše najbližim susedima. U Hrvatskoj, na primer, sve vrste ambalaže imaju svoju cenu i mogu da se predaju i odmah naplate na određenim mestima.\nHrvati, takođe, subvencionišu prikupljanje ovog otpada sa 50 centi po kilogramu, tako da im srpski reciklažni cetri, koji su bez podrške države, ne mogu ni konkurisati ni na našem tržištu. Tako je cena tone PET ambalaže u Hrvatskoj 80, a u Srbiji 300 evra. Koliko je nerazumevanje ili nebriga naših ranijih vlada za ovu ekonomsku i ekološku problematiku, govori i činjenica da su Dangubići napravili fabriku i zaposlili 60 radnika bez ikakvih državnih subvencija.\n“Sa tako uređenim sistemom, Hrvatska od izvoza PET flekica godišnje prihoduje fantastičnih 700 miliona evra, a mi smo prinuđeni da plastičnu ambalažu uzimamo sa deponija i đubrišta. Zato ne možemo da zadovoljimo kvalitet, a s druge strane, plaćamo zbog mnogo prljavštine i tako pravimo gibitke”, objašnjava Stojan Dangubić, direktor i jedan od vlasnika „Alvaga“.\n“Zbog stalnog saniranja deponija odlivaju se pare poreskih obveznika, a flaše će, ako se to ne reši, zaustaviti vodotokove”, ističe i Milovan Savić, sekretar MZ u Gajdobri, koji naglašava da su upravo Dangubići spasli ovo mesto od izumiranja, jer zapošljavaju više od 300 radnika.


Čekirani (predati) prtljag - avio.rs\nPrtljag koji se predaje na šalteru avio kompanije se zove čekirani prtljag. On treba da odgovara propisanim dimenzijama avio kompanije. Uobičajene dimenzije su 158 cm u zbiru (dužina+širina+visina) ali je preporučljivo ove dimenzije proveriti sa aviokompanijom sa kojom se putuje. Težina prtljaga takođe zavisi od aviokompanijskih pravila i ona može biti 30 kg ako kompanija primenjuje težinski koncept (u karti piše 30Kg) ili 23 kg ako primenjuje komadni koncept (u karti piše 1PC). Unutar predatog prtljaga ne smeju se naći zapaljive, eksplozivne ili otrovne materije.\nOvaj prtljag vam neće biti na dohvat ruke od trenutka kada ga predate na aerodromu pa do dolaska na krajnju destinaciju, pa se preporučuje da u njega ne stavljate laptopove, fotoaparate i druge vrednosti koje svakako možete poneti u ručnom prtljagu.\nZa predat prtljag, putniku se kao potvrda o preuzimanju izdaje prtljažni identifikacioni privezak (tag), koji je putnik dužan da sačuva u slučaju reklamacije ili da prati svoj prtljag u slučaju gubitka.\nObaveza putnika je da se informiše o predatom prtljagu kod svog agenta pre kupovine karte ili ukoliko sam pravi rezervaciju preko našeg sajta (www.avio.rs i www.aviokarta.rs) informacije o prtljagu za izabrane letove može dobiti klikom na „Prikaži detalje leta“.


Severna Koreja razmatra suspenziju pregovora sa SAD i preispitaće zabranu raketnih i nuklearnih testova ukoliko Vašington ne učini neke ustupke, rekla je zamenica ministra spoljnih poslova Severne Koreje Čoe Son Hui. Ona je okrivila američke zvaničnike za neuspeh sastanka lidera SAD i Severne Koreje Donalda Trampa i Kima Džong Una prošlog meseca u Hanoju.\n-Nemamo nameru da popustimo pred zahtevima SAD u bilo kom obliku, niti smo spremni da se upustimo u pregovore te vrste - rekla je Čoe.\nOna je istakla da su američki državni sekretar Majkl Pompeo i savetnik za nacionalnu bezbednost Džon Bolton "stvorili atmosferu neprijateljstva i nepoverenja i time su opstruisali konstruktivne napore za sprovođenje pregovora dvojice lidera".\n-Vašington je odbacio zlatnu priliku na tom samitu – rekla je Čoe.\nOna je upozorila da bi Kim mogao da preispita moratorijum na raketne i nuklearne testove.\n-Želim da jasno stavim do znanja da će gangesterski nastup stav SAD ugroziti celu stvar. Lični odnosi dva lidera su i dalje dobri – dodala je ona.\nČoe je najavila da će se Kim uskoro zvanično oglasiti po pitanju pregovora o denuklearizaciji sa SAD i daljim postupcima Pjongjanga.


Dve osobe lakše povređene u eksploziji na severu Kipra\nTanjug 12. septembra 2019. 11:46\nNIKOZIJA – Požari izazvani eksplozijom u skladištu municije na severnom Kipru su pod kontrolom, saopštilo je danas tursko Ministarstvo odbrane.\nU saopštenju se navodi da se eksplozija dogodila u skladištu pod komandom za municiju turske vojske u blizini lučkog grada Kirenje, oko jedan sat po ponoći i da nije bilo teže povređenih, prenosi Rojters.\nRaniji izveštaji sugerisali su da je eksplozije pokrenuo požar koji je izbio na tom području.\nIstražitelji su već pokrenuli istragu kako bi utvrdili tačan uzrok eksplozije, saopštilo je ministarstvo.\nMinistar spoljnih poslova otcepljenog turskog Kipra Kudret Ozersaj, napisao je na Fejsbuku da je nekoliko osoba zadobilo posekotine od razbijenih prozora i da je struja prekinuta šest kilometara istočno od Kirenije.\nTurski kiparski mediji preneli su da su neki turisti koji borave u obližnjem hotelu Akapulko zbrinuti zbog manjih povreda.\nMinistar zdravlja kiparskih Turaka Ali Pili rekao je emiteru BRT da su samo dve osobe lakše povređene i da ih je zbrinula hitna pomoć, ali da nisu hospitalizovani.